title: KOMISJONI DELEGEERITUD DIREKTIIV (EL) / , millega muudetakse teaduse ja tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, mis hõlmab elavhõbeda kasutamist metallhalogeniidlampides

text:
               SELETUSKIRI

               1.DELEGEERITUD ÕIGUSAKTI TAUST

               Käesoleva komisjoni delegeeritud direktiiviga muudetakse tehnika ja teaduse arenguga kohandamise eesmärgil Euroopa Parlamendi ja nõukogu direktiivi 2011/65/EL (teatavate ohtlike ainete kasutamise piiramise kohta elektri- ja elektroonikaseadmetes) (uuesti sõnastatud)
                  1
                (edaspidi „RoHS direktiiv“) III lisa. Muudatus käsitleb erandit elavhõbeda kasutamiseks metallhalogeniidlampides (direktiivis 2011/65/EL „metallhaliidlambid“).

               RoHS direktiivi artikliga 4 piiratakse teatavate ohtlike ainete kasutamist elektri- ja elektroonikaseadmetes. Praegu on direktiivi II lisas loetletud kümme piiratud kasutusega ainet: plii, elavhõbe, kaadmium, kuuevalentne kroom, polübromobifenüülid (PBB), polübromodifenüüleetrid (PBDE), bis(2‑etüülheksüül)ftalaat (DEHP), butüülbensüülftalaat (BBP), dibutüülftalaat (DBP) ja diisobutüülftalaat (DIBP). III ja IV lisas on loetletud elektri- ja elektroonikaseadmete materjalide ja komponentide konkreetsed kasutusviisid, mille puhul on tehtud erand artikli 4 lõikes 1 sätestatud piirangust.

               Direktiivi artikliga 5 on ette nähtud III ja IV lisa kohandamine teaduse ja tehnika arenguga, mis võib hõlmata erandite tegemist, uuendamist või tühistamist. Vastavalt artikli 5 lõike 1 punktile a lisatakse III ja IV lisasse erandeid üksnes juhul, kui see ei nõrgenda määruse (EÜ) nr 1907/2006 (kemikaalimäärus REACH)
                  2
                kohaselt ette nähtud keskkonna- ja tervisekaitset ning kui on täidetud vähemalt üks järgmistest tingimustest: i) kõrvaldamine või aine asendamine konstruktsioonimuutuste või materjalide ja komponentidega, mis ei nõua II lisas loetletud materjalide või ainete kasutamist, on teaduslikult või tehniliselt võimatu; ii) asendusainete usaldusväärsus ei ole tagatud; iii) aine asendamise negatiivne kogumõju keskkonnale, tervisele ja tarbijaohutusele on tõenäoliselt suurem kui sellest tulenev keskkonna-, tervise-, või tarbijaohutusealane kasu kokku.

               Erandeid ja nende kehtivusaega käsitlevate otsuste puhul tuleb arvesse võtta ka asendusainete kättesaadavust ja asendamise sotsiaal-majanduslikku mõju. Otsustes võimalike erandite kestuse kohta tuleb võtta arvesse võimalikku mõju innovatsioonile. Vajaduse korral kaalutakse erandi üldmõju olelusringile.

               Artikli 5 lõike 1 punktis a on ka sätestatud, et konkreetseteks kasutusviisideks ette nähtud elektri- ja elektroonikaseadmete materjalide ja komponentide lisamiseks III ja IV lisas esitatud loeteludesse peab komisjon võtma vastu eraldi delegeeritud õigusaktid. Artikli 5 lõikes 3 ja V lisas kirjeldatakse erandiga seotud taotluste esitamise korda.

               2.ÕIGUSAKTI VASTUVÕTMISELE EELNENUD KONSULTATSIOONID

               Komisjon sai ettevõtjatelt RoHS direktiivi artikli 5 lõike 3 ja V lisa kohaseid taotlusi
                  3
                erandite tegemiseks või uuendamiseks.

               III lisa kehtiva erandiga 4(e) on lubatud kasutada elavhõbedat metallhalogeniidlampides.

               Komisjon sai 15. jaanuaril 2015 ühe taotluse kõnealuse erandi uuendamiseks. Taotlejad väitsid sisuliselt, et praegu ei ole metallhalogeniidvalgustitega ühilduvaid ja sarnaste tööomadustega alternatiivseid leedlampe turul saadaval ning et erandit on vaja paljudeks aastateks, kuna kutsealaseks kasutuseks mõeldud metallhalogeniidvalgustite kasutusiga on 15–25 aastat
                  4
               . 20. jaanuaril 2020 esitas sama taotleja ajakohastatud uuendamistaotluse, mis põhines suures osas samadel argumentidel. Vastavalt RoHS direktiivi nõuetele (artikkel 5 lõik 5, teine lõik) jääb erand kehtima seni, kuni komisjon on teinud uuendamistaotluse kohta otsuse.

               Selleks et hinnata kõnealuse erandi uuendamise taotlusi, algatas komisjon 2015. aasta juunis
                  5
                uuringu, mis lõppes 2016. aastal ja mille eesmärk oli teha nõutav tehniline ja teaduslik hindamine, mis hõlmas ka kaheksanädalast veebipõhist konsulteerimist sidusrühmadega
                  6
               . Lisaks sellele uuringule, milles hinnati ulatuslikke tehnilisi ja teaduslikke andmeid ning saadud vastuseid, nagu on dokumenteeritud uuringuaruandes, tegi komisjon kaks täiendavat uuringut/ajakohastamist, millesse kaasati sidusrühmi. 2019. aastal
                  7
                avaldatud uuringus keskenduti sotsiaal-majanduslikule hindamisele ja asendusainete kättesaadavusele, 2020. aastal
                  8
                ajakohastati seda värskeimate andmete ja modelleerimistulemuste põhjal. Uuringu ja sotsiaal-majandusliku hinnangu ajakohastuste lõpparuanded avaldati;
                  9
                sidusrühmi teavitati.

               Komisjon konsulteeris RoHS direktiivi kohaste delegeeritud õigusaktidega tegeleva liikmesriikide eksperdirühmaga 1. septembril 2016, 29. oktoobril 2018 ja 21. oktoobril 2019 toimunud ekspertide koosolekul, et koguda liikmesriikide seisukohti hindamiste järelduste põhjal kavandatud tegevuse kohta. Komisjon tegi kõik artikli 5 lõigete 3–7 kohased aine kasutamispiirangust erandi tegemisega seotud vajalikud menetlustoimingud
                  10
               . Kõikidest toimingutest on teavitatud nõukogu ja Euroopa Parlamenti.

               Toetavas uuringus rõhutati järgmist:

               ·vaatamata paljudele jõupingutustele töötada välja elavhõbedavabad alternatiivid võib järeldada, et elavhõbedat ei saa praegu metallhalogeniidlampides muu ainega asendada;

               ·elavhõbedasisalduse vähendamine metallhalogeniidlampides mõjutaks lampide funktsiooni ja tööomadusi ning tõenäoliselt ka nende kasutusiga;

               ·praegu on elavhõbeda asendamine asjaomaste kasutusviiside puhul tehniliselt teostamatu, mistõttu soovitati uuringus pikendada erandi kehtivusaega veel maksimaalse viie aasta võrra.

               Kokkuvõttes täpsustati teaduslike ja tehniliste hindamiste, sealhulgas sidusrühmadega peetud konsultatsioonide raames, et erandi 4(e) puhul on erandi tegemise kriteeriumid jätkuvalt täidetud, kuna usaldusväärsed asendusained ei ole veel kättesaadavad. Hindamise tulemused näitasid ka, et kooskõlas direktiivi 2011/65/EL artikliga 5 ei nõrgendaks see konkreetne erand kemikaalimäärusega REACH ette nähtud keskkonna- ja tervisekaitset.

               Kooskõlas parema õigusloome suunistega avaldati delegeeritud direktiivi eelnõu parema õigusloome portaalis, kus selle kohta sai neli nädalat anda tagasisidet. Eelnõud käsitlenud konsultatsiooni käigus saadi neli arvamust. Tõstatatud küsimusi arutati ja eelnõu muutmist ei peetud vajalikuks.

               3.DELEGEERITUD ÕIGUSAKTI ÕIGUSLIK KÜLG

               Delegeeritud direktiiviga uuendatakse direktiivi 2011/65/EL III lisas loetletud erandit 4(e) elavhõbeda konkreetsete kasutusviiside kohta.

               Komisjoni hinnangus, mis põhines toetavatel uuringutel ja konsultatsioonidel, jõuti järeldusele, et eranditaotlus vastab vähemalt ühele RoHS direktiivi artikli 5 lõike 1 punktis a sätestatud kriteeriumile, mis õigustab erandi pikendamist: käesoleva erandiga hõlmatud lambikategooriates ei saa elavhõbedat usaldusväärsel moel asendada.

               Kokkuvõttes on erandi tegemise tingimused täidetud ja erandit 4(e) tuleb uuendada. Erandi kehtivusaeg määratakse kindlaks kooskõlas artikli 5 lõike 2 esimese lõiguga. Nagu hindamise raames järeldati, õigustab asendusainete arendamise praegune seis erandi uuendamist maksimaalseks viieaastaseks kehtivusajaks. Erandi kehtivusajal ei ole eeldatavasti negatiivset mõju innovatsioonile.

               Õigusakt on delegeeritud direktiiv, nagu on ette nähtud asjaomased volitused andva direktiiviga 2011/65/EL, eelkõige vastavalt selle artikli 5 lõikes 1 ja artiklis 20 esitatud volitustele.

               Delegeeritud direktiivi eesmärk on aidata kaasa inimeste tervise ja keskkonna kaitsele ning ühtlustada elektri- ja elektroonikaseadmete siseturu toimimisega seotud sätteid; sel otstarbel lubatakse kasutada muidu keelatud aineid konkreetsel viisil kooskõlas RoHS direktiivi sätete ja tingimustega ning vastavalt korrale, mille alusel kohandatakse III ja IV lisa teaduse ja tehnika arenguga.

               Delegeeritud direktiiv ei mõjuta ELi eelarvet.

               KOMISJONI DELEGEERITUD DIREKTIIV (EL) …/…,

               13.12.2021,

               millega muudetakse teaduse ja tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, mis hõlmab elavhõbeda kasutamist metallhalogeniidlampides

               (EMPs kohaldatav tekst)

               EUROOPA KOMISJON,

               võttes arvesse Euroopa Liidu toimimise lepingut,

               võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes,
                  11
                eriti selle artikli 5 lõike 1 punkti a,

               ning arvestades järgmist:

               (1)Direktiivi 2011/65/EL kohaselt peavad liikmesriigid tagama, et turule lastud elektri- ja elektroonikaseadmed ei sisaldaks kõnealuse direktiivi II lisas loetletud ohtlikke aineid. Seda piirangut ei kohaldata nimetatud direktiivi III lisas loetletud erandlike kasutusviiside puhul.

               (2)Elektri- ja elektroonikaseadmete kategooriad, mille suhtes kohaldatakse direktiivi 2011/65/EL, on loetletud kõnealuse direktiivi I lisas.

               (3)Elavhõbe on piiratud kasutusega aine, mis on kantud direktiivi 2011/65/EL II lisa loetellu.

               (4)Otsusega 2010/571/EL
                  12
                tegi komisjon muu hulgas erandi elavhõbeda kasutamiseks metallhalogeniidlampides (direktiivis 2011/65/EL ja otsuses 2010/571/EL „metallhaliidlambid“) (edaspidi „erand“), mis on nüüd loetletud direktiivi 2011/65/EL III lisas kui erand 4(e). Kõnealuse direktiivi artikli 5 lõike 2 teise lõigu punkti a kohaselt pidi selle erandi kehtivusaeg lõppema 21. juulil 2016.

               (5)Elavhõbedat kasutatakse metallhalogeniidlampides, et parandada nende konkreetsete lampide värvust, tõhusust, kasutusiga ja toimimise stabiilsust.

               (6)Komisjon sai 15. jaanuaril 2015, st direktiivi 2011/65/EL artikli 5 lõikes 5 sätestatud tähtaja jooksul, taotluse erandi uuendamiseks (edaspidi „uuendamistaotlus“). Täiendatud uuendamistaotlus esitati 20 jaanuaril 2020. Vastavalt kõnealuse direktiivi artikli 5 lõikele 5 jääb erand kehtima seni, kuni on tehtud otsus uuendamistaotluse kohta.

               (7)Uuendamistaotluse hindamisel, mille käigus võeti arvesse asendusainete kättesaadavust ja asendamise sotsiaal-majanduslikku mõju, jõuti järeldusele, et elavhõbeda asendamine või kasutuselt kõrvaldamine on asjaomaste kasutusviiside puhul praegu tehniliselt võimatu. Hindamine hõlmas konsulteerimist sidusrühmadega vastavalt direktiivi 2011/65/EL artikli 5 lõikele 7. Nende konsultatsioonide käigus laekunud märkused tehti spetsiaalsel veebisaidil üldsusele kättesaadavaks.

               (8)Erand on kooskõlas Euroopa Parlamendi ja nõukogu määrusega (EÜ) nr 1907/2006
                  13
                ning selle tegemisega ei nõrgendata seega nimetatud määruse kohast keskkonna- ja tervisekaitset.

               (9)Seepärast on asjakohane uuendada erandit maksimaalselt viieks aastaks kooskõlas direktiivi 2011/65/EL artikli 5 lõike 2 esimese lõiguga. Pidades silmas usaldusväärse asendusaine leidmiseks jätkuvalt tehtavate pingutuste tulemusi, ei avalda kõnealuse erandi kestus tõenäoliselt innovatsioonile ebasoodsat mõju.

               (10)Seepärast tuleks direktiivi 2011/65/EL vastavalt muuta,

               ON VASTU VÕTNUD KÄESOLEVA DIREKTIIVI:

               Artikkel 1

               Direktiivi 2011/65/EL III lisa muudetakse vastavalt käesoleva direktiivi lisale.

               Artikkel 2

               1.Liikmesriigid võtavad käesoleva direktiivi järgimiseks vajalikud õigus- ja haldusnormid vastu ja avaldavad need hiljemalt [kuuenda kuu viimane päev pärast käesoleva direktiivi jõustumist]. Nad edastavad kõnealuste normide teksti viivitamata komisjonile.

               Liikmesriigid kohaldavad kõnealuseid norme alates [kuuenda kuu viimasele päevale järgnev päev pärast käesoleva direktiivi jõustumist].

               Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

               2.Liikmesriigid edastavad komisjonile käesoleva direktiiviga reguleeritavas valdkonnas nende poolt vastu võetud põhiliste siseriiklike õigusnormide teksti.

               Artikkel 3

               Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

               Artikkel 4

               Käesolev direktiiv on adresseeritud liikmesriikidele.

               Brüssel, 13.12.2021

                     Komisjoni nimel

                     president
                     Ursula VON DER LEYEN

                     (1)

                        ELT L 174, 1.7.2011, lk 88.

                     (2)

                        ELT L 396, 30.12.2006, lk 1.

                     (3)

                        Loetelu on kättesaadav aadressil
                  https://ec.europa.eu/environment/waste/rohs_eee/adaptation_en.htm
                  .

                     (4)

                  https://rohs.exemptions.oeko.info/fileadmin/user_upload/RoHS_Pack_9/Exemption_4__e_/4e_LE_RoHS_E xemption_Req_Final.pdf

                     (5)

                        Uuringu lõpparuanne on kättesaadav aadressil
                  https://op.europa.eu/en/publication-detail/-/publication/a3fdcc8c-4273-11e6-af30-01aa75ed71a1
                  .

                     (6)

                        Konsulteerimisperiood: 21. august 2015 kuni 16. oktoober 2015,
                  https://rohs.exemptions.oeko.info
                  .

                     (7)

                  https://rohs.exemptions.oeko.info/fileadmin/user_upload/reports/FWCW_RoHS_Lamps_
                  SEA_20190729_Final.pdf

                     (8)

                     https://op.europa.eu/en/publication-detail/-/publication/f44f2383-dd0a-11ea-adf7-01aa75ed71a1/language-en/format-PDF/source-146144383

                  , alates lk 92.

                     (9)

                     https://ec.europa.eu/environment/waste/rohs_eee/studies_rohs1_en.htm
                     .

                     (10)

                        Nõutavate haldustoimingute loetelu on kättesaadav
                  komisjoni veebisaidil
                  . Iga delegeeritud õigusakti eelnõu menetlemise hetkeseisuga on võimalik tutvuda institutsioonidevahelises delegeeritud õigusaktide registris aadressil
                  https://webgate.ec.europa.eu/regdel/#/home
                  .

                     (11)

                        ELT L 174, 1.7.2011, lk 88.

                     (12)

                        Komisjoni 24. septembri 2010. aasta otsus 2010/571/EL, millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2002/95/EÜ lisa plii, elavhõbeda, kaadmiumi, kuuevalentse kroomi, polübromobifenüülide või polübromodifenüüleetrite kasutusviiside erandite osas (ELT L 251, 25.9.2010, lk 28).

                     (13)

                        Euroopa Parlamendi ja nõukogu 18. detsembri 2006. aasta määrus (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ning millega asutatakse Euroopa Kemikaaliamet ning muudetakse direktiivi 1999/45/EÜ ja tunnistatakse kehtetuks nõukogu määrus (EMÜ) nr 793/93, komisjoni määrus (EÜ) nr 1488/94 ning samuti nõukogu direktiiv 76/769/EMÜ ja komisjoni direktiivid 91/155/EMÜ, 93/67/EMÜ, 93/105/EÜ ja 2000/21/EÜ (ELT L 396, 30.12.2006, lk 1).

    ---documentbreak---

               LISA

               Direktiivi 2011/65/EL III lisa kanne 4(e) asendatakse järgmisega:

                        Erand

                        Reguleerimisala ja kohaldamise kuupäev

                        „4(e)

                        Elavhõbe metallhalogeniidlampides

                        Kehtivusaeg lõpeb [Väljaannete Talitus: viis aastat pärast delegeeritud direktiivi avaldamist Euroopa Liidu Teatajas]“


title: KOMISJONI DELEGEERITUD DIREKTIIV (EL) / , millega muudetakse teaduse ja tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, mis hõlmab elavhõbeda kasutamist üldotstarbelistes parandatud värviesitusindeksiga kõrgrõhunaatriumlampides

text:
               SELETUSKIRI

               1.DELEGEERITUD ÕIGUSAKTI TAUST

               Käesoleva komisjoni delegeeritud direktiiviga muudetakse tehnika ja teaduse arenguga kohandamise eesmärgil Euroopa Parlamendi ja nõukogu direktiivi 2011/65/EL (teatavate ohtlike ainete kasutamise piiramise kohta elektri- ja elektroonikaseadmetes) (uuesti sõnastatud)
                  1
                (edaspidi „RoHS direktiiv“) III lisa. Muudatus käsitleb erandit elavhõbeda kasutamiseks üldotstarbelistes parandatud värviesitusindeksiga kõrgrõhunaatriumlampides.

               RoHS direktiivi artikliga 4 piiratakse teatavate ohtlike ainete kasutamist elektri- ja elektroonikaseadmetes. Praegu on RoHS direktiivi II lisas loetletud kümme piiratud kasutusega ainet: plii, elavhõbe, kaadmium, kuuevalentne kroom, polübromobifenüülid (PBB), polübromodifenüüleetrid (PBDE), bis(2‑etüülheksüül)ftalaat (DEHP), butüülbensüülftalaat (BBP), dibutüülftalaat (DBP) ja diisobutüülftalaat (DIBP). III ja IV lisas on loetletud elektri- ja elektroonikaseadmete materjalide ja komponentide konkreetsed kasutusviisid, mille puhul on tehtud erand artikli 4 lõikes 1 sätestatud piirangust.

               Direktiivi artikliga 5 on ette nähtud III ja IV lisa kohandamine teaduse ja tehnika arenguga, mis võib hõlmata erandite tegemist, uuendamist või tühistamist. Vastavalt artikli 5 lõike 1 punktile a lisatakse III ja IV lisasse erandeid üksnes juhul, kui see ei nõrgenda määruse (EÜ) nr 1907/2006 (kemikaalimäärus REACH)
                  2
                kohaselt ette nähtud keskkonna- ja tervisekaitset ning kui on täidetud vähemalt üks järgmistest tingimustest: i) kõrvaldamine või aine asendamine konstruktsioonimuutuste või materjalide ja komponentidega, mis ei nõua II lisas loetletud materjalide või ainete kasutamist, on teaduslikult või tehniliselt võimatu; ii) asendusainete usaldusväärsus ei ole tagatud; iii) aine asendamise negatiivne kogumõju keskkonnale, tervisele ja tarbijaohutusele on tõenäoliselt suurem kui sellest tulenev keskkonna-, tervise-, või tarbijaohutusealane kasu kokku.

               Erandeid ja nende kehtivusaega käsitlevate otsuste puhul tuleb arvesse võtta ka asendusainete kättesaadavust ja asendamise sotsiaal-majanduslikku mõju. Otsustes võimalike erandite kestuse kohta tuleb võtta arvesse võimalikku mõju innovatsioonile. Vajaduse korral kaalutakse erandi üldmõju olelusringile.

               Artikli 5 lõikes 1 on samuti sätestatud, et konkreetseteks kasutusviisideks ette nähtud elektri- ja elektroonikaseadmete materjalide ja komponentide lisamiseks III ja IV lisas esitatud loeteludesse või nende väljajätmiseks neist loeteludest peab komisjon võtma vastu eraldi delegeeritud õigusaktid. Artikli 5 lõikes 3 ja V lisas kirjeldatakse erandiga seotud taotluste esitamise korda.

               2.ÕIGUSAKTI VASTUVÕTMISELE EELNENUD KONSULTATSIOONID

               Komisjon saab ettevõtjatelt RoHS direktiivi artikli 5 lõike 3 ja V lisa kohaseid taotlusi
                  3
                erandite tegemiseks või uuendamiseks.

               III lisa kehtiva erandi 4(b) kannetega I–III on lubatud kasutada elavhõbedat üldotstarbelistes parandatud värviesitusindeksiga (Ra > 60) kõrgrõhunaatriumlampides (direktiivis 2011/65/EL „kõrgrõhunaatriumaurulambid“), kui ei ületata järgmisi väärtusi (valguselemendi kohta):

               4(b)-II: P ≤ 155 W: 30 mg;

               4(b)-II: 155 W < P ≤ 405 W: 40 mg;

               4(b)-III: P > 405 W: 40 mg.

               Komisjon sai 2015. aasta jaanuaris ühe taotluse erandi 4(b) kannete I–III uuendamiseks. Taotleja väitis sisuliselt, et samasuguse värvusega elavhõbedavabasid alternatiive, millega võiks asendada erandiga 4(b) hõlmatud lambid, ei ole
                  4
               . 2020. aasta jaanuaris esitas sama taotleja ajakohastatud uuendustaotluse lampide kohta, mille värviesitusindeks on > 80 (mitte üle 60, nagu praegu kehtivas erandis), võimsus alla 105 W (mitte alla 155 W, nagu praegu kehtivas erandis) ja mille elavhõbedasisaldus on ainult 16 mg (praegu lubatud 30 mg asemel). Vastavalt RoHS direktiivi nõuetele (artikli 5 lõike 5 teine lõik) jääb erand kehtima seni, kuni komisjon on teinud uuendamistaotluse kohta otsuse.

               Selleks et hinnata kõnealuse erandi uuendamise taotlusi, algatas komisjon 2015. aasta juunis
                  5
                uuringu, mis lõppes 2016. aastal ja mille eesmärk oli teha nõutav tehniline ja teaduslik hindamine, mis hõlmas ka kaheksanädalast veebipõhist konsulteerimist sidusrühmadega
                  6
               . Lisaks sellele uuringule, milles hinnati ulatuslikke tehnilisi ja teaduslikke andmeid ning saadud vastuseid, nagu on dokumenteeritud uuringuaruandes, tegi komisjon kaks täiendavat uuringut/ajakohastamist, millesse kaasati sidusrühmi. 2019. aastal
                  7
                avaldatud uuringus keskenduti sotsiaal-majanduslikule hindamisele ja asendusainete kättesaadavusele, 2020. aastal
                  8
                ajakohastati seda värskeimate andmete ja modelleerimistulemuste põhjal. Uuringu ja sotsiaal-majandusliku hinnangu ajakohastuste lõpparuanded avaldati;
                  9
                sidusrühmi teavitati.

               Komisjon konsulteeris RoHS direktiivi kohaste delegeeritud õigusaktidega tegeleva liikmesriikide eksperdirühmaga 1. septembril 2016, 29. oktoobril 2018 ja 21. oktoobril 2019 toimunud ekspertide koosolekul, et koguda liikmesriikide seisukohti hindamiste järelduste põhjal kavandatud tegevuse kohta. Komisjon tegi kõik artikli 5 lõigete 3–7 kohased aine kasutamispiirangust erandite tegemisega seotud vajalikud menetlustoimingud
                  10
               . Kõikidest toimingutest on teavitatud nõukogu ja Euroopa Parlamenti.

               Hindamisuuringute, mida toetab taotleja poolt 2020. aastal esitatud ajakohastatud teave teaduse ja tehnika arengu kohta, põhjal võib teha järgmised järeldused:

               ·elavhõbedat ei saa asendada kõrgrõhunaatriumlampides, mille värviesitusindeks on > 80, võimsus alla 105 W ja mille elavhõbeda piirväärtus on 16 mg, mis tähendab sisuliselt, et erandit 4(b) tuleks osaliselt uuendada, kuna alternatiivid ei anna praegu seda tüüpi lampidele olulist punast osa spektrist;

               ·parandatud värviesitusindeksiga (Ra > 60) kõrgrõhunaatriumlampidele on olemas sobivad alternatiivid: P ≤ 155 W, mis tähendab sisuliselt seda, et erandi kanne 4(b)-I ei ole osaliselt enam vajalik, samal ajal kui kande 4(b)-II võib täielikult tühistada, kuna need lambid asendatakse elavhõbedavabade leedlampidega;

               ·kanne 4(b)-III tuleks tühistada, kuna tootjad neid lampe enam turule ei vii; seega on erand aegunud.

               Kokkuvõttes täpsustati teaduslikes ja tehnilistes hinnangutes, sealhulgas taotleja esitatud ajakohastatud teabes, et erand elavhõbeda kasutamiseks kõrgrõhunaatriumlampides, mille värviesitusindeks > 80 ja elavhõbeda piirväärtus lambi kohta on 16 mg, vastab jätkuvalt erandi tegemise kriteeriumidele, kuna asendusaineid on vaja veel edasi arendada.

               Hindamistulemused näitasid ka, et kooskõlas direktiivi 2011/65/EL artikliga 5 ei nõrgendaks selle konkreetse erandi uuendamine kemikaalimäärusega REACH ette nähtud keskkonna- ja tervisekaitset.

               Kooskõlas parema õigusloome suunistega avaldati delegeeritud direktiivi eelnõu parema õigusloome portaalis, kus selle kohta sai neli nädalat anda tagasisidet. Eelnõud käsitlenud konsultatsiooni käigus saadi kaks arvamust. Tõstatatud küsimusi arutati ja eelnõu muutmist ei peetud vajalikuks.

               3.DELEGEERITUD ÕIGUSAKTI ÕIGUSLIK KÜLG

               Delegeeritud direktiiviga osaliselt uuendatakse ja sõnastatakse ümber direktiivi 2011/65/EL III lisas loetletud erandi kanne 4(b)-I, mis hõlmab elavhõbeda kasutamist üldotstarbelistes parandatud värviesitusindeksiga (Ra > 80) kõrgrõhunaatriumlampides (valguselemendi kohta) kuni: P ≤ 105 W: 16 mg. Arvestades, et muud erandi 4(b) all loetletud kanded tuleb tühistada, nummerdatakse kande 4(b)-I uuendatav osa ümber kandeks 4(b).

               Komisjoni hinnangus, mis põhines toetavatel uuringutel, konsultatsioonidel ja taotleja esitatud ajakohastatud teabel, jõuti järeldusele, et eranditaotlus vastab vähemalt ühele artikli 5 lõike 1 punktis a sätestatud kriteeriumile: kõnealuse erandiga hõlmatud lambikategooriates ei ole elavhõbeda asendamist usaldusväärsete asendusainetega praegu võimalik tagada.

               Eespool öeldut arvesse võttes tühistatakse erandikanded 4(b)-II ja 4(b)-III ning erand 4(b)-I tühistatakse osaliselt.

               Nagu hindamise raames järeldati, õigustab asendusainete arenduse praegune seis erandi 4(b)-I, mis nummerdatakse ümber kandeks 4(b), osalist uuendamist maksimaalseks viieaastaseks kehtivusajaks. Erandi kehtivusajal ei ole eeldatavasti negatiivset mõju innovatsioonile.

               Kande 4(b)-I selle osa puhul, mis tuleb tühistada, samuti kannete 4(b)-II ja 4(b)-III puhul on kooskõlas RoHS direktiivi artikli 5 lõikega 6 asjakohane kõige lühem kehtivusaeg (st 12 kuud).

               Õigusakt on delegeeritud direktiiv, nagu on ette nähtud direktiiviga 2011/65/EL, eelkõige vastavalt selle artikli 5 lõike 1 punkti a asjaomastele nõuetele.

               Delegeeritud direktiivi eesmärk on aidata kaasa inimeste tervise ja keskkonna kaitsele ning ühtlustada elektri- ja elektroonikaseadmete siseturu toimimisega seotud sätteid; sel otstarbel lubatakse kasutada muidu keelatud aineid konkreetsel viisil kooskõlas RoHS direktiivi sätete ja tingimustega ning vastavalt korrale, mille alusel kohandatakse III ja IV lisa teaduse ja tehnika arenguga.

               Delegeeritud direktiiv ei mõjuta ELi eelarvet.

               KOMISJONI DELEGEERITUD DIREKTIIV (EL) …/…,

               13.12.2021,

               millega muudetakse teaduse ja tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, mis hõlmab elavhõbeda kasutamist üldotstarbelistes parandatud värviesitusindeksiga kõrgrõhunaatriumlampides

               (EMPs kohaldatav tekst)

               EUROOPA KOMISJON,

               võttes arvesse Euroopa Liidu toimimise lepingut,

               võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes,
                  11
                eriti selle artikli 5 lõike 1 punkte a ja b,

               ning arvestades järgmist:

               (1)Direktiivi 2011/65/EL kohaselt peavad liikmesriigid tagama, et turule lastud elektri- ja elektroonikaseadmed ei sisaldaks kõnealuse direktiivi II lisas loetletud ohtlikke aineid. Seda piirangut ei kohaldata nimetatud direktiivi III lisas loetletud erandlike kasutusviiside puhul.

               (2)Elektri- ja elektroonikaseadmete kategooriad, mille suhtes kohaldatakse direktiivi 2011/65/EL, on loetletud kõnealuse direktiivi I lisas.

               (3)Elavhõbe on piiratud kasutusega aine, mis on kantud direktiivi 2011/65/EL II lisa loetellu.

               (4)Otsusega 2010/571/EL
                  12
                tegi komisjon muu hulgas erandi elavhõbeda kasutamiseks üldotstarbelistes parandatud värviesitusindeksiga (Ra > 60) kõrgrõhunaatriumlampides (direktiivis 2011/65/EL ja otsuses 2010/571/EL „kõrgrõhunaatriumaurulambid“) (edaspidi „erand“), mis on nüüd loetletud direktiivi 2011/65/EL III lisas kui erand 4(b)-I, 4(b)-II ja 4(b)-III. Kõnealuse direktiivi artikli 5 lõike 2 teise lõigu punkti a kohaselt pidi selle erandi kehtivusaeg lõppema 21. juulil 2016.

               (5)Elavhõbedat kasutatakse kõrgrõhunaatriumlampides valguse värvuse ja värviesitusomaduste jaoks.

               (6)Komisjon sai 2015. aasta jaanuaris, st direktiivi 2011/65/EL artikli 5 lõikes 5 sätestatud tähtaja jooksul, taotluse uuendada erandit kannetes 4(b)-I, 4(b)-II, ja 4(b)-III nimetatud kasutusviiside puhul (edaspidi „uuendamistaotlus“). 2020. aasta jaanuaris esitas sama taotleja ajakohastatud uuendamistaotluse ainult kirje 4(b)-I kohta. Vastavalt direktiivi 2011/65/EL artikli 5 lõikele 5 jääb erand kehtima seni, kuni on tehtud otsus uuendamistaotluse kohta.

               (7)Uuendamistaotluse hindamisel, mille käigus võeti arvesse asendusainete kättesaadavust ja asendamise sotsiaal-majanduslikku mõju, jõuti järeldusele, et elavhõbeda asendamine või kõrvaldamine on asjaomaste kasutusviiside puhul teaduslikult ja tehniliselt teostatav direktiivi 2011/65/EL III lisa kande 4(b)-I puhul osaliselt ning kannete 4(b)-II ja 4(b)-III puhul täielikult. Hindamisel jõuti siiski järeldusele, et erandit tuleks uuendada kande 4(b)-I selle osa ulatuses, mis käsitleb lampe, mille värviesitusindeks on üle 80 ja võimsus 105 W või väiksem, ning milles elavhõbeda kasutamine on endiselt vajalik, kuid seda saab veelgi vähendada. Hindamine hõlmas konsulteerimist sidusrühmadega vastavalt direktiivi 2011/65/EL artikli 5 lõikele 7. Nende konsultatsioonide käigus laekunud märkused tehti spetsiaalsel veebisaidil üldsusele kättesaadavaks.

               (8)Seepärast on asjakohane uuendada osa erandist 4(b)-I maksimaalselt viieks aastaks kooskõlas direktiivi 2011/65/EL artikli 5 lõike 2 esimese lõiguga ja nummerdada see ümber erandi kandeks 4b. Kõnealusel uuendatud erandil on muudetud sõnastus, et piirata veelgi erandi kohaldamisala. Pidades silmas usaldusväärse asendusaine leidmiseks jätkuvalt tehtavate pingutuste tulemusi, ei avalda kõnealuse erandi kestus tõenäoliselt innovatsioonile ebasoodsat mõju.

               (9)Uuendatud erand on kooskõlas Euroopa Parlamendi ja nõukogu määrusega (EÜ) nr 1907/2006
                  13
                ning selle tegemisega ei nõrgendata seega nimetatud määruse kohast keskkonna- ja tervisekaitset.

               (10)Kuna erandi uuendamise tingimused, mis on sätestatud direktiivi 2011/65/EL artikli 5 lõike 1 punktis a, ei ole enam nimetatud direktiivi III lisa kande 4(b)-I ülejäänud osaga ning kannetega 4(b)-II ja 4(b)-III hõlmatud kasutusviiside puhul täidetud, tuleks nende kasutusviisidega seotud erand tühistada. Nende erandite kehtivusaeg tuleks määrata kindlaks kooskõlas direktiivi 2011/65/EL artikli 5 lõikega 6.

               (11)Seepärast tuleks direktiivi 2011/65/EL vastavalt muuta,

               ON VASTU VÕTNUD KÄESOLEVA DIREKTIIVI:

               Artikkel 1

               Direktiivi 2011/65/EL III lisa muudetakse vastavalt käesoleva direktiivi lisale.

               Artikkel 2

               1.Liikmesriigid võtavad käesoleva direktiivi järgimiseks vajalikud õigus- ja haldusnormid vastu ja avaldavad need hiljemalt [kuuenda kuu viimane päev pärast käesoleva direktiivi jõustumist]. Nad edastavad kõnealuste normide teksti viivitamata komisjonile.

               Liikmesriigid kohaldavad kõnealuseid norme alates [kuuenda kuu viimasele päevale järgnev päev pärast käesoleva direktiivi jõustumist].

               Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

               2.Liikmesriigid edastavad komisjonile käesoleva direktiiviga reguleeritavas valdkonnas nende poolt vastu võetud põhiliste siseriiklike õigusnormide teksti.

               Artikkel 3

               Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

               Artikkel 4

               Käesolev direktiiv on adresseeritud liikmesriikidele.

               Brüssel, 13.12.2021

                     Komisjoni nimel

                     president
                     Ursula VON DER LEYEN

                     (1)

                        ELT L 174, 1.7.2011, lk 88.

                     (2)

                        ELT L 396, 30.12.2006, lk 1.

                     (3)

                        Loetelu on kättesaadav aadressil
                  https://ec.europa.eu/environment/waste/rohs_eee/adaptation_en.htm
                  .

                     (4)

                        https://rohs.exemptions.oeko.info/fileadmin/user_upload/RoHS_Pack_9/
                     Exemption_4_b__IIII_/4b_LE_RoHS_Exemption_Req_Final.pdf.

                     (5)

                        Uuringu lõpparuanne on kättesaadav aadressil
                  https://op.europa.eu/en/publication-detail/-/publication/a3fdcc8c-4273-11e6-af30-01aa75ed71a1
                  .

                     (6)

                        Konsulteerimisperiood: 21. august 2015 kuni 16. oktoober 2015,
                  https://rohs.exemptions.oeko.info
                  .

                     (7)

                  https://rohs.exemptions.oeko.info/fileadmin/user_upload/reports/FWCW_RoHS_Lamps_
                  SEA_20190729_Final.pdf

                     (8)

                     https://op.europa.eu/en/publication-detail/-/publication/f44f2383-dd0a-11ea-adf7-01aa75ed71a1/language-en/format-PDF/source-146144383

                  , alates lk 92.

                     (9)

                     https://ec.europa.eu/environment/waste/rohs_eee/studies_rohs1_en.htm
                     .

                     (10)

                        Nõutavate haldustoimingute loetelu on kättesaadav
                  komisjoni veebisaidil
                  . Iga delegeeritud õigusakti eelnõu menetlemise hetkeseisuga on võimalik tutvuda institutsioonidevahelises delegeeritud õigusaktide registris aadressil
                  https://webgate.ec.europa.eu/regdel/#/home
                  .

                     (11)

                        ELT L 174, 1.7.2011, lk 88.

                     (12)

                        Komisjoni 24. septembri 2010. aasta otsus 2010/571/EL, millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2002/95/EÜ lisa plii, elavhõbeda, kaadmiumi, kuuevalentse kroomi, polübromobifenüülide või polübromodifenüüleetrite kasutusviiside erandite osas (ELT L 251, 25.9.2010, lk 28).

                     (13)

                        Euroopa Parlamendi ja nõukogu 18. detsembri 2006. aasta määrus (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ning millega asutatakse Euroopa Kemikaaliamet ning muudetakse direktiivi 1999/45/EÜ ja tunnistatakse kehtetuks nõukogu määrus (EMÜ) nr 793/93, komisjoni määrus (EÜ) nr 1488/94 ning samuti nõukogu direktiiv 76/769/EMÜ ja komisjoni direktiivid 91/155/EMÜ, 93/67/EMÜ, 93/105/EÜ ja 2000/21/EÜ (ELT L 396, 30.12.2006, lk 1).

    ---documentbreak---

               LISA

               Direktiivi 2011/65/EL III lisa kanded 4(b), 4(b)-I, 4(b)-II ja 4(b)-III asendatakse järgmisega:

                        Erand

                        Reguleerimisala ja kohaldamise kuupäev

                        „4(b)

                        Elavhõbedat üldotstarbelistes parandatud värviesitusindeksiga (Ra > 80) kõrgrõhunaatriumlampides (valguselemendi kohta) kuni: P ≤ 105 W: valguselemendi kohta võib kasutada 16 mg

                        Kehtivusaeg lõpeb [Väljaannete Talitus: viis aastat pärast delegeeritud direktiivi avaldamist Euroopa Liidu Teatajas]

                        4(b)-I

                        Elavhõbedat üldotstarbelistes parandatud värviesitusindeksiga (Ra > 60) kõrgrõhunaatriumlampides (valguselemendi kohta) kuni: P ≤ 155 W: valguselemendi kohta võib kasutada 30 mg

                        Kehtivusaeg lõpeb [Väljaannete Talitus: 12 kuud pärast delegeeritud direktiivi avaldamist Euroopa Liidu Teatajas]

                        4(b)-II

                        Elavhõbedat üldotstarbelistes parandatud värviesitusindeksiga (Ra > 60) kõrgrõhunaatriumlampides (valguselemendi kohta) kuni: 155 W < P ≤ 405 W: valguselemendi kohta võib kasutada 40 mg

                        Kehtivusaeg lõpeb [Väljaannete Talitus: 12 kuud pärast delegeeritud direktiivi avaldamist Euroopa Liidu Teatajas]

                        4(b)-III

                        Elavhõbedat üldotstarbelistes parandatud värviesitusindeksiga (Ra > 60) kõrgrõhunaatriumlampides (valguselemendi kohta) kuni: P > 405 W: valguselemendi kohta võib kasutada 40 mg

                        Kehtivusaeg lõpeb [Väljaannete Talitus: 12 kuud pärast delegeeritud direktiivi avaldamist Euroopa Liidu Teatajas]“


title: KOMISJONI DELEGEERITUD DIREKTIIV (EL) / , millega muudetakse teaduse ja tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, mis hõlmab elavhõbeda kasutamist muudes madalrõhulahenduslampides

text:
               SELETUSKIRI

               1.DELEGEERITUD ÕIGUSAKTI TAUST

               Käesoleva komisjoni delegeeritud direktiiviga muudetakse teaduse ja tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL
                  1
                (teatavate ohtlike ainete kasutamise piiramise kohta elektri- ja elektroonikaseadmetes (uuesti sõnastatud)) (edaspidi „RoHS direktiiv“) III lisa. Muudatus käsitleb erandit teatavate kasutusviiside puhul, kus kasutatakse elavhõbedat muudes madalrõhulahenduslampides.

               RoHS direktiivi artikliga 4 piiratakse teatavate ohtlike ainete kasutamist elektri- ja elektroonikaseadmetes. Praegu on direktiivi II lisas loetletud kümme piiratud kasutusega ainet: plii, elavhõbe, kaadmium, kuuevalentne kroom, polübromobifenüülid (PBB), polübromodifenüüleetrid (PBDE), bis(2‑etüülheksüül)ftalaat (DEHP), butüülbensüülftalaat (BBP), dibutüülftalaat (DBP) ja diisobutüülftalaat (DIBP). III ja IV lisas on loetletud elektri- ja elektroonikaseadmete materjalide ja komponentide konkreetsed kasutusviisid, mille puhul on tehtud erand artikli 4 lõikes 1 sätestatud piirangust.

               Direktiivi artikliga 5 on ette nähtud III ja IV lisa kohandamine teaduse ja tehnika arenguga, mis võib hõlmata erandite tegemist, uuendamist ja tühistamist. Vastavalt artikli 5 lõike 1 punktile a lisatakse III ja IV lisasse erandeid üksnes juhul, kui selline lisamine ei nõrgenda määruse (EÜ) nr 1907/2006
                  2
                (kemikaalimäärus REACH) kohaselt ette nähtud keskkonna- ja tervisekaitset ja kui vähemalt üks järgmistest tingimustest on täidetud: i) nende kõrvaldamine või asendamine konstruktsioonimuutuste või materjalide ja komponentidega, mis ei nõua II lisas loetletud materjalide või ainete kasutamist, on teaduslikult või tehniliselt võimatu; ii) asendusainete usaldusväärsus ei ole tagatud; iii) asendamise negatiivne kogumõju keskkonnale, tervisele ja tarbijaohutusele on tõenäoliselt suurem kui sellest tulenev keskkonna-, tervise-, või tarbijaohutusealane kasu kokku..

               Erandeid ja nende kehtivusaega käsitlevate otsuste puhul tuleb arvesse võtta ka asendusainete kättesaadavust ja asendamise sotsiaal-majanduslikku mõju. Otsustes võimalike erandite kestuse kohta tuleb samuti võtta arvesse võimalikku mõju innovatsioonile. Vajaduse korral kaalutakse erandi üldmõju olelusringile.

               Artikli 5 lõike 1 punktis a on ka sätestatud, et konkreetseteks kasutusviisideks ette nähtud elektri- ja elektroonikaseadmete materjalide ja komponentide lisamiseks III ja IV lisas esitatud loeteludesse peab komisjon võtma vastu eraldi delegeeritud õigusaktid. Artikli 5 lõikes 3 ja V lisas kirjeldatakse erandiga seotud taotluste komisjonile esitamise korda.

               2.ÕIGUSAKTI VASTUVÕTMISELE EELNENUD KONSULTATSIOONID

               Komisjon sai ettevõtjatelt RoHS direktiivi artikli 5 lõike 3 ja V lisa kohaseid taotlusi erandite tegemiseks või uuendamiseks
                  3
               .

               III lisa kehtiva erandiga 4(a) on lubatud kasutada elavhõbedat muudes madalrõhulahenduslampides (lambi kohta) 15 mg.

               2014. aasta detsembris ja 2015. aasta jaanuaris sai komisjon kaks erandi uuendamise taotlust, milles väideti, et valgusdioode (LED) või muid valgustustehnoloogiaid, milles kasutataks vähem elavhõbedat või millega saab selliseid lampe asendada, ei ole saadaval
                  4
               . Ühte taotlust uuendati 2020. aasta jaanuaris, lisades sellele teavet. Vastavalt RoHS direktiivi artikli 5 lõikele 5 jääb erand kehtima seni, kuni komisjon on teinud uuendamistaotluse kohta otsuse.

               Selleks, et hinnata kõnealuse erandi uuendamise taotlust, algatas komisjon 2015. aasta juunis uuringu,
                  5
                mis lõppes 2016. aastal ja mille eesmärk oli teha nõutav tehniline ja teaduslik hindamine, mis hõlmas ka kaheksanädalast veebipõhist konsulteerimist sidusrühmadega
                  6
               . Lisaks sellele uuringule, milles hinnati ulatuslikke teaduslikke ja tehnilisi andmeid ning saadud vastuseid, nagu on dokumenteeritud uuringu aruandes, ajakohastas komisjon 2019. aastal
                  7
                2016. aasta uuringut, keskendudes sotsiaal-majanduslikule hindamisele ning asendusainete kättesaadavusele nii asjaomase kui ka muude erandite kontekstis. Uuringu lõpparuanne avaldati
                  8
                ja sidusrühmi teavitati.

               Komisjon konsulteeris RoHS direktiivi kohaste delegeeritud õigusaktidega tegeleva liikmesriikide eksperdirühmaga 1. septembril 2016, 29. oktoobril 2018 ja 21. oktoobril 2019 toimunud ekspertide koosolekul, et koguda liikmesriikide seisukohti hindamiste järelduste põhjal kavandatud tegevuse kohta. Komisjon tegi kõik artikli 5 lõigete 3–7 kohased aine kasutamispiirangust erandi tegemisega seotud vajalikud menetlustoimingud
                  9
               . Kõikidest toimingutest on teavitatud nõukogu ja Euroopa Parlamenti.

               Lõpparuannetes rõhutati järgmist:

               ·asjaomase erandiga hõlmatud lambid ei ole fosforestseeruva kattega ning tekitavad peamiselt valgust ultravioletses spektriosas. Need on paigaldatud nii tööstuslikuks ja äriliseks kasutuseks mõeldud kui ka kodumajapidamistes kasutatavatesse seadmetesse ning leiavad kasutamist õhu/vee/pinna bakteritsiidseks desinfitseerimiseks/puhastamiseks ultraviolettkiirguse abil;

               ·sellisel otstarbel kasutamiseks peab valgus olema tugeva ultraviolettkiirguse spektriosas. Elavhõbedavabad alternatiivid ei paku veel vajalikku lainepikkuste vahemikku. Seetõttu ei ole võrreldava toimega asendustooted praegu tehniliselt teostatavad;

               ·jõuti ka järeldusele, et esimesed turule tulevad alternatiivid ei hõlma kogu tootevalikut ja süsteemi tasandil on siiski vaja aega, et töötada välja piisavad alternatiivid, mistõttu soovitati erandit uuendada maksimaalselt veel viieks aastaks;

               ·erandi praegust kohaldamisala võib kitsendada sellistele madalrõhulahenduslampidele, mis ei ole fosforestseeruva kattega ning kiirgavad valgust ultravioletses spektrialas.

               Kokkuvõttes täpsustati teaduslike ja tehniliste hindamiste, sealhulgas sidusrühmadega peetud konsultatsioonide raames, et kuna usaldusväärsed asendusained ei ole veel kättesaadavad, on erandi 4(a) puhul erandi tegemise kriteeriumid jätkuvalt täidetud. Hindamistulemused näitavad ka, et kooskõlas direktiivi 2011/65/EL artikliga 5 ei nõrgendaks see konkreetne erand kemikaalimäärusega REACH ette nähtud keskkonna- ja tervisekaitset.

               Kooskõlas parema õigusloome suunistega avaldati delegeeritud direktiivi eelnõu parema õigusloome portaalis, kus selle kohta sai neli nädalat anda tagasisidet. Eelnõud käsitlenud konsultatsiooni käigus saadi 15 arvamust. Õigusakti eelnõud muudeti ja täpsustati, võttes arvesse mõningaid tõstatatud küsimusi.

                3.DELEGEERITUD ÕIGUSAKTI ÕIGUSLIK KÜLG

               Delegeeritud direktiiviga uuendatakse direktiivi 2011/65/EL III lisas loetletud erandit 4(a) elavhõbeda konkreetsete kasutusviiside kohta.

               Komisjoni hinnangus, mis põhines toetavatel uuringutel ja konsultatsioonidel, jõuti järeldusele, et eranditaotlus vastab vähemalt ühele artikli 5 lõike 1 punktis a sätestatud kriteeriumile, mis õigustab erandi pikendamist: kõnealuse erandiga hõlmatud lambikategooriates ei ole elavhõbeda asendamist usaldusväärsete asendusainetega praegu võimalik tagada. Hindamisel jõuti ka järeldusele, et erandi kohaldamisala tuleks kitsendada nii, et see hõlmaks täpsemalt määratletud kasutusviise.

               Kokkuvõttes on erandi uuendamise tingimused täidetud ja erandit 4(a) tuleb uuendada, lisades uue sõnastuse, mis vastab erandi tegelikule kohaldamisele.

               Erandi kehtivusaeg määratakse kindlaks kooskõlas artikli 5 lõike 2 esimese lõiguga. Nagu hindamise raames järeldati, õigustab asendusainete arendamise praegune seis erandi uuendamist maksimaalseks viieaastaseks kehtivusajaks. Erandi kehtivusajal ei ole eeldatavasti negatiivset mõju innovatsioonile.

               Õigusakt on delegeeritud direktiiv, nagu on ette nähtud direktiiviga 2011/65/EL, eelkõige selle artikli 5 lõike 1 punktis a sätestatud nõuete täitmiseks.

               Delegeeritud direktiivi eesmärk on aidata kaasa inimeste tervise ja keskkonna kaitsele ning ühtlustada elektri- ja elektroonikaseadmete siseturu toimimisega seotud sätteid; sel otstarbel lubatakse kasutada muidu keelatud aineid konkreetsel viisil kooskõlas RoHS direktiivi sätete ja tingimustega ning vastavalt korrale, mille alusel kohandatakse III ja IV lisa teaduse ja tehnika arenguga.

               Delegeeritud direktiiv ei mõjuta ELi eelarvet.

               KOMISJONI DELEGEERITUD DIREKTIIV (EL) …/…,

               13.12.2021,

               millega muudetakse teaduse ja tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, mis hõlmab elavhõbeda kasutamist muudes madalrõhulahenduslampides

               (EMPs kohaldatav tekst)

               EUROOPA KOMISJON,

               võttes arvesse Euroopa Liidu toimimise lepingut,

               võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes,
                  10
                eriti selle artikli 5 lõike 1 punkti a,

               ning arvestades järgmist:

               (1)Direktiivi 2011/65/EL kohaselt peavad liikmesriigid tagama, et turule lastud elektri- ja elektroonikaseadmed ei sisalda kõnealuse direktiivi II lisas loetletud ohtlikke aineid. Seda piirangut ei kohaldata nimetatud direktiivi III lisas loetletud erandlike kasutusviiside puhul.

               (2)Elektri- ja elektroonikaseadmete kategooriad, mille suhtes kohaldatakse direktiivi 2011/65/EL, on loetletud kõnealuse direktiivi I lisas.

               (3)Elavhõbe on piiratud kasutusega aine, mis on kantud direktiivi 2011/65/EL II lisa loetellu.

               (4)Otsusega 2010/571/EL
                  11
                tegi komisjon muu hulgas erandi elavhõbeda kasutamiseks muudes madalrõhulahenduslampides (edaspidi „erand“), mis on nüüd loetletud direktiivi 2011/65/EL III lisas kui erand 4(a). Kõnealuse direktiivi artikli 5 lõike 2 teise lõigu punkti a kohaselt pidi selle erandi kehtivusaeg lõppema 21. juulil 2016.

               (5)Elavhõbedat kasutatakse madalrõhulahenduslampides, et saada ultraviolettvalgust, mida kasutatakse õhu, vee ja pindade bakteritsiidseks desinfitseerimiseks ja/või puhastamiseks ultraviolettkiirguse abil.

               (6)Komisjon sai 19. detsembril 2014 ja 15. jaanuaril 2015, st direktiivi 2011/65/EL artikli 5 lõikes 5 sätestatud tähtaja jooksul, kaks taotlust erandi uuendamiseks (edaspidi „uuendamistaotlus“), millest üks taotlus asendati 20. jaanuaril 2020 uue taotlusega. Vastavalt direktiivi 2011/65/EL artikli 5 lõikele 5 jääb erand kehtima seni, kuni on tehtud otsus uuendamistaotluse kohta.

               (7)Uuendamistaotluse hindamisel, mille käigus võeti arvesse asendusainete kättesaadavust ja asendamise sotsiaal-majanduslikku mõju, jõuti järeldusele, et elavhõbeda kõrvaldamine või selle asendamine võrreldava toimega ainega on asjaomaste kasutusviiside puhul praegu tehniliselt võimatu. Hindamise käigus tehti ka järeldus, et erandi praegust kohaldamisala võib piirata sellistele madalrõhulahenduslampidele, mis ei ole fosforestseeruva kattega ning kiirgavad valgust ultravioletses spektrialas. Hindamine hõlmas konsulteerimist sidusrühmadega vastavalt direktiivi 2011/65/EL artikli 5 lõikele 7. Konsultatsioonide käigus saadud märkused tehti avalikult kättesaadavaks spetsiaalsel veebisaidil.

               (8)Erand on kooskõlas Euroopa Parlamendi ja nõukogu määrusega (EÜ) nr 1907/2006
                  12
                ning selle tegemisega ei nõrgendata seega nimetatud määruse kohast keskkonna- ja tervisekaitset.

               (9)Seepärast on asjakohane uuendada erandit muudetud sõnastuses, milles on sätestatud erandi piiratud kohaldamisala, maksimaalselt viieks aastaks kooskõlas direktiivi 2011/65/EL artikli 5 lõike 2 esimese lõiguga. Vastavalt direktiivi 2011/65/EL artikli 5 lõikele 6 tuleb praegu kehtiva erandi 4(a) suhtes kehtestada 12-kuuline kehtivusaeg. Pidades silmas usaldusväärse asendusaine leidmiseks jätkuvalt tehtavate pingutuste tulemusi, ei avalda kõnealuse erandi kestus tõenäoliselt innovatsioonile ebasoodsat mõju.

               (10)Seepärast tuleks direktiivi 2011/65/EL vastavalt muuta,

               ON VASTU VÕTNUD KÄESOLEVA DIREKTIIVI:

               Artikkel 1

               Direktiivi 2011/65/EL III lisa muudetakse vastavalt käesoleva direktiivi lisale.

               Artikkel 2

               1.Liikmesriigid võtavad käesoleva direktiivi järgimiseks vajalikud õigus- ja haldusnormid vastu ja avaldavad need hiljemalt [kuuenda kuu viimane päev pärast käesoleva direktiivi jõustumist]. Nad edastavad õigusnormide tekstid viivitamata komisjonile.

               Liikmesriigid kohaldavad kõnealuseid norme alates [kuuenda kuu viimasele päevale järgnev päev pärast käesoleva direktiivi jõustumist].

               Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

               2.Liikmesriigid edastavad komisjonile käesoleva direktiiviga reguleeritavas valdkonnas nende poolt vastu võetavate põhiliste siseriiklike õigusnormide teksti.

               Artikkel 3

               Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

               Artikkel 4

               Käesolev direktiiv on adresseeritud liikmesriikidele.

               Brüssel, 13.12.2021

                     Komisjoni nimel

                     president
                     Ursula VON DER LEYEN

                     (1)

                        ELT L 174, 1.7.2011, lk 88.

                     (2)

                        ELT L 396, 30.12.2006, lk 1.

                     (3)

                        Loetelu on kättesaadav aadressil:
                  https://ec.europa.eu/environment/waste/rohs_eee/adaptation_en.htm
                  .

                     (4)

                  https://rohs.exemptions.oeko.info/fileadmin
                   ja http://rohs.exemptions.oeko.info/fileadmin/user_upload/
                     RoHS_Pack_9/Exemption_4_a_/Lighting_Europe /4a_LE_RoHS_Exemption_Req__Final.pdf.

                     (5)

                        Uuringu lõpparuanne on kättesaadav aadressil
                  https://op.europa.eu/en/publication-detail/-/publication/a3fdcc8c-4273-11e6-af30-01aa75ed71a1
                  .

                     (6)

                        Konsulteerimisperiood: 21. august 2015 kuni 16. oktoober 2015,
                  https://rohs.exemptions.oeko.info
                  .

                     (7)

                  https://rohs.exemptions.oeko.info/fileadmin/user_upload/reports/FWCW_RoHS_
                  Lamps_SEA_20190729_Final.pdf

                     (8)

                     https://ec.europa.eu/environment/waste/rohs_eee/studies_rohs1_en.htm
                     .

                     (9)

                        Nõutavate haldustoimingute loetelu on kättesaadav
                  komisjoni veebisaidil
                  . Iga delegeeritud õigusakti eelnõu menetlemise hetkeseisuga on võimalik tutvuda institutsioonidevahelises delegeeritud õigusaktide registris aadressil
                  https://webgate.ec.europa.eu/regdel/#/home
                  .

                     (10)

                        ELT L 174, 1.7.2011, lk 88.

                     (11)

                        Komisjoni 24. septembri 2010. aasta otsus 2010/571/EU, millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2002/95/EÜ lisa plii, elavhõbeda, kaadmiumi, kuuevalentse kroomi, polübroomitud bifenüülide või polübroomitud difenüüleetrite kasutusviiside erandite osas (ELT L 251, 25.9.2010, lk 28).

                     (12)

                        Euroopa Parlamendi ja nõukogu 18. detsembri 2006. aasta määrus (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH), millega asutatakse Euroopa Kemikaaliamet ning muudetakse direktiivi 1999/45/EÜ ja tunnistatakse kehtetuks nõukogu määrus (EMÜ) nr 793/93, komisjoni määrus (EÜ) nr 1488/94 ning samuti nõukogu direktiiv 76/769/EMÜ ja komisjoni direktiivid 91/155/EMÜ, 93/67/EMÜ, 93/105/EÜ ja 2000/21/EÜ (ELT L 396, 30.12.2006, lk 1).

    ---documentbreak---

               LISA

               Direktiivi 2011/65/EL III lisa kanne 4(a) asendatakse järgmisega:

                        Erand

                        Reguleerimisala ja kohaldamise kuupäev

                        „4(a)

                        Elavhõbedat muudes madalrõhulahenduslampides (lambi kohta): 15 mg

                        Kehtivusaeg lõpeb [Väljaannete Talitus: 12 kuud pärast delegeeritud direktiivi avaldamist Euroopa Liidu Teatajas]

                        4(a)-I

                        Elavhõbedat madalrõhulahenduslampides, mis ei ole fosforestseeruva kattega ning kui kasutusviisi puhul on vajalik, et lambi kiirgus jääks peamiselt ultraviolettvalguse spektrialasse: on lubatud kasutada kuni 15 mg elavhõbedat lambi kohta

                        Kehtivusaeg lõpeb [Väljaannete Talitus: 5 aastat pärast delegeeritud direktiivi avaldamist Euroopa Liidu Teatajas]“


title: KOMISJONI DELEGEERITUD DIREKTIIV (EL) / , millega muudetakse teaduse ja tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, mis hõlmab elavhõbeda kasutamist üldotstarbelistes ühe sokliga (kompaktsetes) luminofoorlampides

text:
               SELETUSKIRI

               1.DELEGEERITUD ÕIGUSAKTI TAUST

               Käesoleva komisjoni delegeeritud direktiiviga muudetakse teaduse ja tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL
                  1
                (teatavate ohtlike ainete kasutamise piiramise kohta elektri- ja elektroonikaseadmetes (uuesti sõnastatud) (edaspidi „RoHS direktiiv“) III lisa. Muudatus käsitleb erandit konkreetsete kasutusviiside puhul, kus elavhõbedat kasutatakse üldotstarbelistes ühe sokliga (kompaktsetes) luminofoorlampides.

               RoHS direktiivi artikliga 4 piiratakse teatavate ohtlike ainete kasutamist elektri- ja elektroonikaseadmetes. Praegu on direktiivi II lisas loetletud kümme piiratud kasutusega ainet: plii, elavhõbe, kaadmium, kuuevalentne kroom, polübromobifenüülid (PBB), polübromodifenüüleetrid (PBDE), bis(2‑etüülheksüül)ftalaat (DEHP), butüülbensüülftalaat (BBP), dibutüülftalaat (DBP) ja diisobutüülftalaat (DIBP). III ja IV lisas on loetletud elektri- ja elektroonikaseadmete materjalide ja komponentide konkreetsed kasutusviisid, mille puhul on tehtud erand artikli 4 lõikes 1 sätestatud piirangust.

               Direktiivi artikliga 5 on ette nähtud III ja IV lisa kohandamine teaduse ja tehnika arenguga, mis võib hõlmata erandite tegemist, uuendamist või tühistamist. Vastavalt artikli 5 lõike 1 punktile a lisatakse III ja IV lisasse erandeid ainult juhul, kui see ei nõrgenda määruse (EÜ) nr 1907/2006
                  2
                (kemikaalimäärus REACH) kohaselt ette nähtud keskkonna- ja tervisekaitset ja kui vähemalt üks järgmistest tingimustest on täidetud: i) kõrvaldamine või aine asendamine konstruktsioonimuutuste või materjalide ja komponentidega, mis ei nõua II lisas loetletud materjalide või ainete kasutamist, on teaduslikult või tehniliselt võimatu; ii) asendusainete usaldusväärsus ei ole tagatud; iii) aine asendamise negatiivne kogumõju keskkonnale, tervisele ja tarbijaohutusele on tõenäoliselt suurem kui sellest tulenev keskkonna-, tervise-, või tarbijaohutusealane kasu kokku.

               Erandeid ja nende kehtivusaega käsitlevate otsuste puhul tuleb arvesse võtta ka asendusainete kättesaadavust ja asendamise sotsiaal-majanduslikku mõju. Otsustes võimalike erandite kestuse kohta tuleb võtta arvesse võimalikku mõju innovatsioonile. Vajaduse korral kaalutakse erandi üldmõju olelusringile.

               Artikli 5 lõikes 1 on ka sätestatud, et konkreetseteks kasutusviisideks ette nähtud elektri- ja elektroonikaseadmete materjalide ja komponentide lisamiseks III ja IV lisas esitatud loeteludesse või vajaduse korral nende väljajätmiseks kõnealustest loeteludest peab komisjon võtma vastu eraldi delegeeritud õigusaktid. Artikli 5 lõikes 3 ja V lisas kirjeldatakse erandiga seotud taotluste esitamise korda.

               2.ÕIGUSAKTI VASTUVÕTMISELE EELNENUD KONSULTATSIOONID

               Komisjon saab ettevõtjatelt RoHS direktiivi artikli 5 lõike 3 ja V lisa kohaseid taotlusi
                  3
                erandite tegemiseks või uuendamiseks.

               III lisa kehtivate erandikannetega 1(a) kuni 1(e) on lubatud kasutada elavhõbedat ühe sokliga (kompaktsetes) luminofoorlampides ühe valguselemendi kohta:

               1(a) üldotstarbelised lambid võimsusega < 30 W: 2,5 mg;

               1(b) üldotstarbelised lambid võimsusega ≥ 30 W ja < 50 W: 3,5 mg;

               1(c) üldotstarbelised lambid võimsusega ≥ 50 W ja < 150 W: 5 mg;

               1(d) üldotstarbelised lambid võimsusega ≥ 150 W: 15 mg;

               1(e) üldotstarbelised rõnga- või ruudukujulised lambid toru läbimõõduga ≤ 17 mm: 7 mg.

               Komisjon sai kaks taotlust kõnealuste erandikannete uuendamiseks – 2014. aasta detsembris ja 2015. aasta jaanuaris. Ühte taotlust uuendati 2020. aasta jaanuaris, lisades sellele teavet. Taotlejad väitsid sisuliselt, et asendusained ei ole kõikide kõnealuste kasutusviiside puhul kättesaadavad. Üks taotleja väitis, et vaatamata elavhõbedavabade valgusdioodide kui alternatiivide üha paremale kättesaadavusele ELi turul ei saa neid alati kasutada tarbijatele ja professionaalsetele lõppkasutajatele mõeldud väga erisuguste kompaktsete luminofoorlampide täielikult ühilduva asendusena. Teise taotleja väited olid samalaadsed
                  4
               .

               Vastavalt RoHS direktiivi nõuetele (artikli 5 lõike 5 teine lõik) jääb erand kehtima seni, kuni komisjon on teinud uuendamistaotluse kohta otsuse.

               Selleks et hinnata kõnealuse erandi uuendamise taotlust, algatas komisjon kõigepealt 2015. aasta juunis uuringu,
                  5
                mis lõppes 2016. aastal ja mille eesmärk oli teha nõutav tehniline ja teaduslik hindamine, mis hõlmas ka kaheksanädalast veebipõhist konsulteerimist sidusrühmadega
                  6
               . Lisaks sellele uuringule, milles hinnati ulatuslikke tehnilisi ja teaduslikke andmeid ning saadud vastuseid, tegi komisjon kaks täiendavat uuringut/ajakohastamist, millesse kaasati sidusrühmi. 2019. aastal
                  7
                avaldatud uuringus keskenduti sotsiaal-majanduslikule hindamisele ja asendusainete kättesaadavusele, 2020. aastal
                  8
                ajakohastati seda värskeimate andmete ja modelleerimistulemuste põhjal. Uuringu ja sotsiaal-majandusliku hinnangu ajakohastuse lõpparuanded avaldati
                  9
               ; sidusrühmi teavitati.

               Komisjon konsulteeris RoHS direktiivi kohaste delegeeritud õigusaktidega tegeleva liikmesriikide eksperdirühmaga 1. septembril 2016, 29. oktoobril 2018 ja 21. oktoobril 2019 toimunud ekspertide koosolekul. 2020. aasta juulis teavitas komisjon liikmesriikide eksperdirühma kirjaliku konsulteerimise teel ka 2020. aasta sotsiaal-majandusliku hinnangu ajakohastamisest ja sai liikmesriikide seisukohad kavandatud tegevuse kohta. Komisjon tegi kõik artikli 5 lõigete 3–7 kohased aine kasutamispiirangust erandite tegemisega seotud menetlustoimingud
                  10
               . Kõikidest toimingutest on teavitatud nõukogu ja Euroopa Parlamenti.

               Toetavates uuringuaruannetes tõsteti esile järgmist tehnilist teavet ja hinnangut:

               ·2015.–2016. aasta uuringus jõuti järeldusele, et Euroopa Liidu turul on saadaval usaldusväärsed elavhõbedavabad asendajad. Uuring andis piisavalt tõendeid selle kohta, et elavhõbeda asendamine erandiga hõlmatud lambikategooriates on teaduslikult ja tehniliselt võimalik.

               ·Uuringu 2019. ja 2020. aasta ajakohastustes keskenduti asendusainete kättesaadavusele ja asendamise sotsiaal-majanduslikule mõjule. Uuringutes dokumenteeriti, et asendamise kogukulud sõltuvad suurel määral turul kättesaadavate alternatiivsete lampide osakaalust ning et sellega seotud energiasäästust saadav kasu kompenseeriks asendamisega kaasnevad kulud suhteliselt kiiresti. Sotsiaal-majandusliku hinnangu 2020. aastal tehtud ajakohastatud versioon näitas, et üldiselt tähendaks vaatlusaluste lambikategooriate asendamine valgusdioodidest alternatiividega seda, et välditaks 2 882 kg lampides sisalduva elavhõbeda laskmist Euroopa Liidu turule
                  11
               . Üldiselt kompenseeritaks elektri- ja elektroonikaseadmete romude enneaegne teke, mis on põhjustatud vajadusest muuta ja asendada teatavatesse lambikategooriatesse kuuluvaid lampe, nii elavhõbeda kasutamise vältimisega tulevikus kui ka märkimisväärse energiasäästu saavutamisega.

               Kokkuvõttes täpsustati teaduslike ja tehniliste hindamiste, sealhulgas sidusrühmadega peetud konsultatsioonide raames, et erandi 1(a) kuni 1(e) puhul ei ole mitte ükski erandi tegemise kriteerium täidetud. Eelkõige jõuti hindamiste käigus järeldusele, et elavhõbedavabad alternatiivid on juba kättesaadavad. Lisaks on dokumenteeritud asendusainete kättesaadavus ning tõenditel põhinevad arvutused elavhõbeda asendamise sotsiaal-majandusliku mõju kohta on näidanud üldist kokkuhoidu ja üldist kasu keskkonna, tervise ja tarbijaohutuse seisukohast
                  12
               . Sotsiaal-majanduslik analüüs ei tuvastanud üleminekuperioodi vajalikkust.

               Kooskõlas parema õigusloome suunistega avaldati delegeeritud direktiivi eelnõu parema õigusloome portaalis, kus selle kohta sai neli nädalat anda tagasisidet. Eelnõud käsitlenud konsultatsiooni käigus saadi üldsuselt 12 arvamust. Tõstatatud küsimusi arutati ja eelnõu muutmist ei peetud vajalikuks.

               3.DELEGEERITUD ÕIGUSAKTI ÕIGUSLIK KÜLG

               Delegeeritud direktiiviga tühistatakse artikli 5 lõike 1 alusel direktiivi 2011/65/EL III lisas loetletud erandikanded 1(a) kuni 1(e), mis käsitlevad elavhõbeda kasutamist konkreetsete kasutusviiside puhul elavhõbedat sisaldavates lampides.

               Eranditaotluse hindamisel, mis põhines toetavatel uuringutel ja konsultatsioonidel, jõudis komisjon järeldusele, et ükski RoHS direktiivi artikli 5 lõike 1 punktis a sätestatud kriteerium, mis õigustaks erandi pikendamist, ei ole täidetud. Elavhõbeda asendamine usaldusväärsete asendusainetega käesoleva erandiga hõlmatud lambikategooriates on teaduslikult ja tehniliselt võimalik ning on esitatud tõendid selle kohta, et asendamise kogumõju keskkonnale, tervisele ja tarbijaohutusele kaalub suures osas üles mis tahes negatiivse mõju. Eelkõige tähendaks asendamine lisaks sellele, et välditaks märkimisväärsete elavhõbedakoguste ELi turule laskmist, ka energiasäästu ja täiendavat stiimulit innovatsiooniks
                  13
               . Kokkuvõttes ei ole erandi tegemise tingimused enam täidetud ning kanded 1(a) kuni 1(e) tuleb vastavalt artikli 5 lõike 1 punktile b välja jätta.

               Kõnealuse erandi kehtivusaeg määratakse kindlaks kooskõlas RoHS direktiivi artikli 5 lõikega 6, milles on sätestatud, et erandi tühistamise korral kehtib erand minimaalselt 12 kuud ja maksimaalselt 18 kuud alates otsuse tegemise kuupäevast. Käesoleval juhul tuleb määrata minimaalne 12-kuuline kehtivusaeg.  Puuduvad praktilised asjaolud, mis nõuaksid pikemat üleminekuaega.

               Õigusakt on delegeeritud direktiiv, nagu on ette nähtud asjaomased volitused andva direktiiviga 2011/65/EL, eelkõige vastavalt selle artikli 5 lõikes 1 ja artiklis 20 esitatud volitustele.

               Delegeeritud direktiivi eesmärk on aidata kaasa inimeste tervise ja keskkonna kaitsele ning ühtlustada elektri- ja elektroonikaseadmete siseturu toimimisega seotud sätteid, tühistades erandi, millega lubatakse kasutada muidu keelatud aineid konkreetsel viisil, kooskõlas RoHS direktiivi sätete ja tingimustega ning vastavalt korrale, mille alusel kohandatakse III ja IV lisa teaduse ja tehnika arenguga.

               Delegeeritud direktiiv ei mõjuta ELi eelarvet.

               KOMISJONI DELEGEERITUD DIREKTIIV (EL) …/…,

               13.12.2021,

               millega muudetakse teaduse ja tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, mis hõlmab elavhõbeda kasutamist üldotstarbelistes ühe sokliga (kompaktsetes) luminofoorlampides

               (EMPs kohaldatav tekst)

               EUROOPA KOMISJON,

               võttes arvesse Euroopa Liidu toimimise lepingut,

               võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes,
                  14
                eriti selle artikli 5 lõike 1 punkti b,

               ning arvestades järgmist:

               (1)Direktiivi 2011/65/EL kohaselt peavad liikmesriigid tagama, et turule lastud elektri- ja elektroonikaseadmed ei sisalda kõnealuse direktiivi II lisas loetletud ohtlikke aineid. Seda piirangut ei kohaldata nimetatud direktiivi III lisas loetletud erandlike kasutusviiside puhul.

               (2)Elektri- ja elektroonikaseadmete kategooriad, mille suhtes kohaldatakse direktiivi 2011/65/EL, on loetletud kõnealuse direktiivi I lisas.

               (3)Elavhõbe on piiratud kasutusega aine, mis on kantud direktiivi 2011/65/EL II lisa loetellu.

               (4)Otsusega 2010/571/EL
                  15
                tegi komisjon muu hulgas erandi elavhõbeda kasutamiseks üldotstarbelistes ühe sokliga (kompaktsetes) luminofoorlampides (edaspidi „erand“), mis on nüüd loetletud direktiivi 2011/65/EÜ III lisas kui erand 1(a), 1(b), 1(c), 1(d) ja 1(e). Kõnealuse direktiivi artikli 5 lõike 2 teise lõigu punkti a kohaselt pidi selle erandi kehtivusaeg lõppema 21. juulil 2016.

               (5)Elavhõbedat kasutatakse ühe sokliga (kompaktsetes) luminofoorlampides ultraviolettvalguse saamiseks, mille lambi fluorestseeriv kate muundab nähtavaks valguseks.

               (6)Komisjon sai 19. detsembril 2014 ja 15. jaanuaril 2015, st direktiivi 2011/65/EL artikli 5 lõikes 5 sätestatud tähtaja jooksul, kaks taotlust erandi uuendamiseks (edaspidi „uuendamistaotlused“), millest üks taotlus asendati 20. jaanuaril 2020 uue taotlusega. Vastavalt direktiivi 2011/65/EL artikli 5 lõike 5 teisele lõigule jääb erand kehtima seni, kuni on tehtud otsus uuendamistaotluse kohta.

               (7)Uuendamistaotluste hindamisel, milles võeti arvesse asendusainete kättesaadavust ja asendamise sotsiaal-majanduslikku mõju, jõuti järeldusele, et erandiga hõlmatud lambitüüpide puhul on piisavalt usaldusväärsed elavhõbedavabad asendusained juba laialdaselt kättesaadavad ning et elavhõbeda asendamine asjaomastes lampides on teaduslikult ja tehniliselt võimalik. Lisaks jõuti kõnealuse hindamise käigus järeldusele, et asendamisest saadav kasu kaalub selgelt üles mis tahes negatiivse mõju.

               (8)Uuendamistaotluste hindamine hõlmas konsulteerimist sidusrühmadega vastavalt direktiivi 2011/65/EL artikli 5 lõikele 7. Nende konsultatsioonide käigus laekunud märkused tehti spetsiaalsel veebisaidil üldsusele kättesaadavaks.

               (9)Kuna direktiivi 2011/65/EL artikli 5 lõike 1 punktis a sätestatud tingimused ei ole enam täidetud, tuleks uuendamistaotlus tagasi lükata.

               (10)Erandi kehtivusaja lõppemise kuupäev tuleks määrata kooskõlas kõnealuse direktiivi artikli 5 lõikega 6.  Tuleks määrata minimaalne lubatud 12-kuuline kehtivusaeg alates komisjoni otsusest erand tühistada, kuna puuduvad praktilised asjaolud, mis õigustaksid pikemat kehtivusaega, eelkõige arvestades seda, et paljud kõnealused lambid on hõlmatud ka komisjoni määrusega (EL) 2019/2020, milles on sätestatud energiatõhususe miinimumnõuded, mida tuleb toodete turule laskmisel järgida, mis tähendab, et neid lampe tegelikult ei lasta turule alates 1. septembrist 2021.

               (11)Seepärast tuleks direktiivi 2011/65/EL vastavalt muuta,

               ON VASTU VÕTNUD KÄESOLEVA DIREKTIIVI:

               Artikkel 1

               Direktiivi 2011/65/EL III lisa muudetakse vastavalt käesoleva direktiivi lisale.

               Artikkel 2

               1.Liikmesriigid võtavad käesoleva direktiivi järgimiseks vajalikud õigus- ja haldusnormid vastu ja avaldavad need hiljemalt [kuuenda kuu viimane päev pärast käesoleva direktiivi jõustumist]. Nad edastavad kõnealused normide tekstid viivitamata komisjonile.

               Liikmesriigid kohaldavad kõnealuseid norme alates [kuuenda kuu viimasele päevale järgnev päev pärast käesoleva direktiivi jõustumist].

               Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

               2.Liikmesriigid edastavad komisjonile käesoleva direktiiviga reguleeritavas valdkonnas nende poolt vastu võetud põhiliste siseriiklike õigusnormide teksti.

               Artikkel 3

               Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

               Artikkel 4

               Käesolev direktiiv on adresseeritud liikmesriikidele.

               Brüssel, 13.12.2021

                     Komisjoni nimel

                     president
                     Ursula VON DER LEYEN

                     (1)

                        ELT L 174, 1.7.2011, lk 88.

                     (2)

                        ELT L 396, 30.12.2006, lk 1.

                     (3)

                        Loetelu on kättesaadav aadressil:
                  https://ec.europa.eu/environment/waste/rohs_eee/adaptation_en.htm
                  .

                     (4)

                  https://rohs.exemptions.oeko.info/index.php?id=229
                  .

                     (5)

                        Uuringu lõpparuanne on kättesaadav aadressil
                  https://op.europa.eu/en/publication-detail/-/publication/a3fdcc8c-4273-11e6-af30-01aa75ed71a1
                  .

                     (6)

                        Konsulteerimisperiood: 21. august 2015 kuni 16. oktoober 2015,
                  https://rohs.exemptions.oeko.info
                  .

                     (7)

                  https://rohs.exemptions.oeko.info/fileadmin/user_upload/reports/FWCW_RoHS_Lamps_SEA_
                  20190729_Final.pdf

                     (8)

                     https://op.europa.eu/en/publication-detail/-/publication/f44f2383-dd0a-11ea-adf7-01aa75ed71a1/language-en/format-PDF/source-146144383

                  , alates lk 92.

                     (9)

                     https://ec.europa.eu/environment/waste/rohs_eee/studies_rohs1_en.htm
                     .

                     (10)

                        Nõutavate haldustoimingute loetelu on kättesaadav
                  komisjoni veebisaidil
                  . Iga delegeeritud õigusakti eelnõu menetlemise hetkeseisuga on võimalik tutvuda institutsioonidevahelises delegeeritud õigusaktide registris aadressil
                  https://webgate.ec.europa.eu/regdel/#/home
                  .

                     (11)

                        Sotsiaal-majandusliku hinnangu ajakohastamine 2020. aastal hõlmas integreerimata talitlusseadisega kompaktseid luminofoorlampe ning sirgeid luminofoorlampe toru läbimõõduga 9–17 mm (nt T5) ja 17–28 mm (nt T8).

                     (12)

                        Sealsamas.

                     (13)

                        Käsitletavaid tooteid reguleeritakse ka komisjoni 1. oktoobri 2019. aasta määrusega (EL) 2019/2020, millega kehtestatakse valgusallikate ja eraldiseisvate talitlusseadiste ökodisaini nõuded, ning mida kohaldatakse alates 1. septembrist 2021. Erinevalt direktiivist 2011/65/EL ei piirata ökodisaini alaste õigusaktidega ainete kasutamist toodetes, vaid kehtestatakse energiatõhususe nõuded, mida tuleb toodete turule laskmisel järgida. Integreeritud talitlusseadisega kompaktseid luminofoorlampe ei lasta alates 1. septembrist 2021 turule, kuna need ei vasta asjaomastele energiatõhususe nõuetele. Komisjoni määruse (EL) 2019/2020 kohaselt on elavhõbedasisaldus valgusallika olelusringi puhul oluline keskkonnaaspekt, samas märgitakse, et ohtlike ainete, sealhulgas elavhõbeda kasutamist valgusallikates reguleeritakse direktiiviga 2011/65/EL.

                     (14)

                        ELT L 174, 1.7.2011, lk 88.

                     (15)

                        Komisjoni 24. septembri 2010. aasta otsus 2010/571/EL, millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2002/95/EÜ lisa plii, elavhõbeda, kaadmiumi, kuuevalentse kroomi, polübroomitud bifenüülide või polübroomitud difenüüleetrite kasutusviiside erandite osas (ELT L 251, 25.9.2010, lk 28).

    ---documentbreak---

               LISA

               Direktiivi 2011/65/EL III lisa kanded 1, 1(a), 1(b), 1(c), 1(d) ja 1(e) asendatakse järgmisega:

                        Erand

                        Reguleerimisala ja kohaldamise kuupäev

                        „1

                        Elavhõbedat ühe sokliga (kompaktsetes) luminofoorlampides ühe valguselemendi kohta kuni:

                        1(a)

                        üldotstarbelised lambid võimsusega < 30 W: 2,5 mg

                        Kehtivusaeg lõpeb [Väljaannete Talitus: 12 kuud pärast delegeeritud direktiivi avaldamist Euroopa Liidu Teatajas]

                        1(b)

                        üldotstarbelised lambid võimsusega ≥ 30 W ja < 50 W: 3,5 mg

                        Kehtivusaeg lõpeb [Väljaannete Talitus: 12 kuud pärast delegeeritud direktiivi avaldamist Euroopa Liidu Teatajas]

                        1(c)

                        üldotstarbelised lambid võimsusega ≥ 50 W ja < 150 W: 5 mg

                        Kehtivusaeg lõpeb [Väljaannete Talitus: 12 kuud pärast delegeeritud direktiivi avaldamist Euroopa Liidu Teatajas]

                        1(d)

                        üldotstarbelised lambid võimsusega ≥ 150 W: 15 mg

                        Kehtivusaeg lõpeb [Väljaannete Talitus: 12 kuud pärast delegeeritud direktiivi avaldamist Euroopa Liidu Teatajas]

                        1(e)

                        üldotstarbelised rõnga- või ruudukujulised lambid toru läbimõõduga ≤ 17 mm: 5 mg

                        Kehtivusaeg lõpeb [Väljaannete Talitus: 12 kuud pärast delegeeritud direktiivi avaldamist Euroopa Liidu Teatajas]“


title: KOMISJONI DELEGEERITUD DIREKTIIV (EL) / , millega muudetakse teaduse ja tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, mis hõlmab elavhõbeda kasutamist muudes üldotstarbelistes kõrgrõhunaatriumlampides

text:
               SELETUSKIRI

               1.DELEGEERITUD ÕIGUSAKTI TAUST

               Käesoleva komisjoni delegeeritud direktiiviga muudetakse tehnika ja teaduse arenguga kohandamise eesmärgil Euroopa Parlamendi ja nõukogu direktiivi 2011/65/EL (teatavate ohtlike ainete kasutamise piiramise kohta elektri- ja elektroonikaseadmetes) (uuesti sõnastatud)
                  1
                (edaspidi „RoHS direktiiv“) III lisa. Muudatus käsitleb erandit elavhõbeda kasutamiseks muudes üldotstarbelistes kõrgrõhunaatriumlampides.

               RoHS direktiivi artikliga 4 piiratakse teatavate ohtlike ainete kasutamist elektri- ja elektroonikaseadmetes. Praegu on RoHS direktiivi II lisas loetletud kümme piiratud kasutusega ainet: plii, elavhõbe, kaadmium, kuuevalentne kroom, polübromobifenüülid (PBB), polübromodifenüüleetrid (PBDE), bis(2‑etüülheksüül)ftalaat (DEHP), butüülbensüülftalaat (BBP), dibutüülftalaat (DBP) ja diisobutüülftalaat (DIBP). III ja IV lisas on loetletud elektri- ja elektroonikaseadmete materjalide ja komponentide konkreetsed kasutusviisid, mille puhul on tehtud erand artikli 4 lõikes 1 sätestatud piirangust.

               Direktiivi artikliga 5 on ette nähtud III ja IV lisa kohandamine teaduse ja tehnika arenguga, mis võib hõlmata erandite tegemist, uuendamist ja tühistamist. Vastavalt artikli 5 lõike 1 punktile a lisatakse III ja IV lisasse erandeid üksnes juhul, kui selline lisamine ei nõrgenda määruse (EÜ) nr 1907/2006 (kemikaalimäärus REACH)
                  2
                kohaselt ette nähtud keskkonna- ja tervisekaitset ja kui vähemalt üks järgmistest tingimustest on täidetud: i) nende kõrvaldamine või asendamine konstruktsioonimuutuste või materjalide ja komponentidega, mis ei nõua II lisas loetletud materjalide või ainete kasutamist, on teaduslikult või tehniliselt võimatu; ii) asendusainete usaldusväärsus ei ole tagatud; iii) asendamise negatiivne kogumõju keskkonnale, tervisele ja tarbijaohutusele on tõenäoliselt suurem kui sellest tulenev keskkonna-, tervise- või tarbijaohutusealane kasu kokku.

               Erandeid ja nende kehtivusaega käsitlevate otsuste puhul tuleb arvesse võtta ka asendusainete kättesaadavust ja asendamise sotsiaal-majanduslikku mõju. Otsustes võimalike erandite kestuse kohta tuleb võtta arvesse ka võimalikku mõju innovatsioonile. Vajaduse korral kaalutakse erandi üldmõju olelusringile.

               Artikli 5 lõike 1 punktis a on ka sätestatud, et konkreetseteks kasutusviisideks ette nähtud elektri- ja elektroonikaseadmete materjalide ja komponentide lisamiseks III ja IV lisas esitatud loeteludesse peab komisjon võtma vastu eraldi delegeeritud õigusaktid. Artikli 5 lõikes 3 ja V lisas kirjeldatakse erandiga seotud taotluste esitamise korda.

               2.ÕIGUSAKTI VASTUVÕTMISELE EELNENUD KONSULTATSIOONID

               Komisjon saab ettevõtjatelt RoHS direktiivi artikli 5 lõike 3 ja V lisa kohaseid taotlusi
                  3
                erandite tegemiseks või uuendamiseks.

               III lisa kehtiva erandiga 4(c) on lubatud kasutada elavhõbedat muudes üldotstarbelistes kõrgrõhunaatriumlampides (direktiivis 2011/65/EL „kõrgrõhunaatriumaurulambid“), kui ei ületata järgmisi väärtusi (valguselemendi kohta): 4(c)-I P ≤ 155 W: 25 mg; 4(c)-II 155 W < P ≤ 405 W: 30 mg; 4(c)-III P > 405 W: 40 mg.

               Komisjon sai 2015. aasta jaanuaris ühe taotluse kõnealuse erandi uuendamiseks. Taotlejad väitsid sisuliselt, et kõnealuse erandiga hõlmatud kasutusviiside puhul ei ole asendusained kättesaadavad, sest elavhõbedasisalduse vähendamine nendes lampides või elavhõbeda väljajätmine põhjustaks nende valgusviljakuse vähenemise
                  4
               . Samad taotlejad esitasid 2020. aasta jaanuaris ajakohastatud taotluse, mis hõlmas elavhõbedasisalduse vähendamist võrreldes 2015. aasta taotlusega. Vastavalt RoHS direktiivi nõuetele (artikli 5 lõike 5 teine lõik) jääb erand kehtima seni, kuni komisjon on teinud uuendamistaotluse kohta otsuse.

               Selleks et hinnata kõnealuse erandi uuendamise taotlust, algatas komisjon 2015. aasta juunis
                  5
                uuringu, mis lõppes 2016. aastal ja mille eesmärk oli teha nõutav tehniline ja teaduslik hindamine, mis hõlmas ka kaheksanädalast veebipõhist konsulteerimist sidusrühmadega
                  6
               . Lisaks sellele uuringule, milles hinnati ulatuslikke tehnilisi ja teaduslikke andmeid ning saadud vastuseid, nagu on dokumenteeritud uuringuaruandes, tegi komisjon kaks täiendavat uuringut/ajakohastamist, millesse kaasati sidusrühmi. 2019. aastal
                  7
                avaldatud uuringus keskenduti sotsiaal-majanduslikule hindamisele ja asendusainete kättesaadavusele, 2020. aastal
                  8
                ajakohastati seda värskeimate andmete ja modelleerimistulemuste põhjal. Uuringu ja sotsiaal-majandusliku hinnangu ajakohastuste lõpparuanded avaldati;
                  9
                sidusrühmi teavitati.

               Komisjon konsulteeris RoHS direktiivi kohaste delegeeritud õigusaktidega tegeleva liikmesriikide eksperdirühmaga 1. septembril 2016, 29. oktoobril 2018 ja 21. oktoobril 2019 toimunud ekspertide koosolekul, et koguda liikmesriikide seisukohti hindamiste järelduste põhjal kavandatud tegevuse kohta. Komisjon tegi kõik artikli 5 lõigete 3–7 kohased aine kasutamispiirnagust erandite tegemisega seotud vajalikud menetlustoimingud
                  10
               . Kõikidest toimingutest on teavitatud nõukogu ja Euroopa Parlamenti.

               Lõpparuannetes rõhutati järgmist:

               ·elavhõbedavabad asendajad on saadaval süsteemi tasandil (kasutamiseks uutes leedvalgustites), kuid sellised asendajad ei ole olemasolevate kõrgrõhunaatriumlampide asendajatena sobivad (komponendi asendamine). Seetõttu võib kõrgrõhunaatriumlampide varajase kasutuselt kõrvaldamisega kaasneda olemasolevate kõrgrõhunaatriumvalgustite kasutusaja varajane lõpetamine ja üldine keskkonnakahju. Samuti jõuti järeldusele, et piisavate alternatiivide väljatöötamiseks on vaja lisaaega, mistõttu soovitati pikendada erandi kehtivusaega veel maksimaalse viie aasta võrra;

               ·kõrgrõhunaatriumlambid, mille elavhõbedasisaldus on praeguse tasemega võrreldes väiksem, on saadaval erineva kuju ja võimsusega. Seepärast tuleks erandit uuendada vähendatud elavhõbedasisaldusega.

               Kokkuvõttes täpsustati teaduslike ja tehniliste hindamiste, sealhulgas sidusrühmadega peetud konsultatsioonide raames, et erandi 4(c) I–III puhul on erandi tegemise kriteeriumid jätkuvalt täidetud. Hindamistulemused näitasid ka, et kooskõlas direktiivi 2011/65/EL artikliga 5 ei nõrgendaks kõnealuse erandi uuendamine vähendatud elavhõbedasisaldusega keskkonna- ja tervisekaitset, mis on ette nähtud kemikaalimäärusega REACH.

               Kooskõlas parema õigusloome suunistega avaldati delegeeritud direktiivi eelnõu parema õigusloome portaalis, kus selle kohta sai neli nädalat anda tagasisidet. Eelnõud käsitlenud konsultatsiooni käigus saadi kolm arvamust. Tõstatatud küsimusi arutati ja eelnõu muutmist ei peetud vajalikuks.

               3.DELEGEERITUD ÕIGUSAKTI ÕIGUSLIK KÜLG

               Delegeeritud direktiiviga uuendatakse direktiivi 2011/65/EL III lisas loetletud erandit 4(c) I–III elavhõbeda kasutamiseks muudes üldotstarbelistes kõrgrõhunaatriumlampides. Konkreetsete kasutusviiside puhul lubatud elavhõbedasisaldust vähendatakse, et see vastaks konkreetsete lambitüüpidega seotud tehnika arengule.

               Komisjoni hinnangus, mis põhines toetavatel uuringutel ja konsultatsioonidel, jõuti järeldusele, et eranditaotlus vastab vähemalt ühele RoHS direktiivi artikli 5 lõike 1 punktis a sätestatud kriteeriumile, mis õigustab erandi pikendamist: käesoleva erandiga hõlmatud lambikategooriates ei saa elavhõbedat usaldusväärsel moel asendada.

               Kokkuvõttes on erandi tegemise tingimused täidetud ja erandi 4(c) kandeid I–III tuleb uuendada. Hindamisel jõuti ka järeldusele, et tänu tehnika arengule võib iga erandi alla kuuluva kande puhul lubatud elavhõbedasisaldust vähendada.

               Kõnealuse erandi kehtivusajad määratakse kindlaks kooskõlas artikli 5 lõike 2 esimese lõiguga. Nagu hindamise raames järeldati, õigustab asendusainete arenduse praegune seis erandi uuendamist maksimaalseks viieaastaseks kehtivusajaks. Erandi kehtivusaegadel ei ole eeldatavasti negatiivset mõju innovatsioonile.

               Õigusakt on delegeeritud direktiiv, nagu on ette nähtud volitused andva õigusaktiga, nimelt direktiiviga 2011/65/EL, eelkõige selle artikli 5 lõike 1 punktis a sätestatud nõuete täitmiseks.

               Delegeeritud direktiivi eesmärk on aidata kaasa inimeste tervise ja keskkonna kaitsele ning ühtlustada elektri- ja elektroonikaseadmete siseturu toimimisega seotud sätteid; sel otstarbel lubatakse kasutada muidu keelatud aineid konkreetsel viisil kooskõlas RoHS direktiivi sätete ja tingimustega ning vastavalt korrale, mille alusel kohandatakse III ja IV lisa teaduse ja tehnika arenguga.

               Delegeeritud direktiiv ei mõjuta ELi eelarvet.

               KOMISJONI DELEGEERITUD DIREKTIIV (EL) …/…,

               13.12.2021,

               millega muudetakse teaduse ja tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, mis hõlmab elavhõbeda kasutamist muudes üldotstarbelistes kõrgrõhunaatriumlampides

               (EMPs kohaldatav tekst)

               EUROOPA KOMISJON,

               võttes arvesse Euroopa Liidu toimimise lepingut,

               võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes,
                  11
                eriti selle artikli 5 lõike 1 punkti a,

               ning arvestades järgmist:

               (1)Direktiivi 2011/65/EL kohaselt peavad liikmesriigid tagama, et turule lastud elektri- ja elektroonikaseadmed ei sisaldaks kõnealuse direktiivi II lisas loetletud ohtlikke aineid. Seda piirangut ei kohaldata nimetatud direktiivi III lisas loetletud erandlike kasutusviiside puhul.

               (2)Elektri- ja elektroonikaseadmete kategooriad, mille suhtes kohaldatakse direktiivi 2011/65/EL, on loetletud kõnealuse direktiivi I lisas.

               (3)Elavhõbe on piiratud kasutusega aine, mis on kantud direktiivi 2011/65/EL II lisa loetellu.

               (4)Otsusega 2010/571/EL
                  12
                tegi komisjon muu hulgas erandi elavhõbeda kasutamiseks muudes üldotstarbelistes kõrgrõhunaatriumlampides (direktiivis 2011/65/EL ja otsuses 2010/571/EL „kõrgrõhunaatriumaurulambid“) (edaspidi „erand“), mis on nüüd loetletud direktiivi 2011/65/EL III lisas kui erand 4(c)-I, 4(c)-II ja 4(c)-III. Kõnealuse direktiivi artikli 5 lõike 2 teise lõigu punkti a kohaselt pidi selle erandi kehtivusaeg lõppema 21. juulil 2016.

               (5)Elavhõbedat kasutatakse kõrgrõhunaatriumlampides valguse värvuse ja värviesitusomaduste jaoks.

               (6)Komisjon sai 15. jaanuaril 2015, st direktiivi 2011/65/EL artikli 5 lõikes 5 sätestatud tähtaja jooksul, taotluse kõnealuse erandi uuendamiseks (edaspidi „uuendamistaotlus“), mida ajakohastati lisateabega 20. jaanuaril 2020. Vastavalt direktiivi 2011/65/EL artikli 5 lõikele 5 jääb erand kehtima seni, kuni on tehtud otsus uuendamistaotluse kohta.

               (7)Uuendamistaotluse hindamisel, mille käigus võeti arvesse asendusainete kättesaadavust ja asendamise sotsiaal-majanduslikku mõju, jõuti järeldusele, et elavhõbeda asendamine või kasutuselt kõrvaldamine on asjaomaste kasutusviiside puhul praegu tehniliselt võimatu. Hindamisel jõuti ka järeldusele, et kõnealuste konkreetsete kasutusviiside puhul lubatud elavhõbedasisaldust tuleks vähendada, et see vastaks muutustele konkreetsete lambitüüpide turul. Hindamine hõlmas konsulteerimist sidusrühmadega vastavalt direktiivi 2011/65/EL artikli 5 lõikele 7. Nende konsultatsioonide käigus laekunud märkused tehti spetsiaalsel veebisaidil üldsusele kättesaadavaks.

               (8)Erand on kooskõlas Euroopa Parlamendi ja nõukogu määrusega (EÜ) nr 1907/2006
                  13
                ning selle tegemisega ei nõrgendata seega nimetatud määruse kohast keskkonna- ja tervisekaitset.

               (9)Seepärast on asjakohane uuendada erandit seoses direktiivi 2011/65/EL III lisa kannetega 4(c)-I, 4(c)-II ja 4(c)-III maksimaalselt viieks aastaks kooskõlas kõnealuse direktiivi artikli 5 lõike 2 esimese lõiguga, kuna usaldusväärseid asendusaineid praegu saadaval ei ole. Pidades silmas usaldusväärse asendusaine leidmiseks jätkuvalt tehtavate pingutuste tulemusi, ei avalda kõnealuse erandi kestus tõenäoliselt innovatsioonile ebasoodsat mõju.

               (10)Seepärast tuleks direktiivi 2011/65/EL vastavalt muuta,

               ON VASTU VÕTNUD KÄESOLEVA DIREKTIIVI:

               Artikkel 1

               Direktiivi 2011/65/EL III lisa muudetakse vastavalt käesoleva direktiivi lisale.

               Artikkel 2

               1.Liikmesriigid võtavad käesoleva direktiivi järgimiseks vajalikud õigus- ja haldusnormid vastu ja avaldavad need hiljemalt [kuuenda kuu viimane päev pärast käesoleva direktiivi jõustumist]. Nad edastavad kõnealuste normide teksti viivitamata komisjonile.

               Liikmesriigid kohaldavad kõnealuseid norme alates [kuuenda kuu viimasele päevale järgnev päev pärast käesoleva direktiivi jõustumist].

               Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

               2.Liikmesriigid edastavad komisjonile käesoleva direktiiviga reguleeritavas valdkonnas nende poolt vastu võetud põhiliste siseriiklike õigusnormide teksti.

               Artikkel 3

               Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

               Artikkel 4

               Käesolev direktiiv on adresseeritud liikmesriikidele.

               Brüssel, 13.12.2021

                     Komisjoni nimel

                     president
                     Ursula VON DER LEYEN

                     (1)

                        ELT L 174, 1.7.2011, lk 88.

                     (2)

                        ELT L 396, 30.12.2006, lk 1.

                     (3)

                        Loetelu on kättesaadav aadressil
                  https://ec.europa.eu/environment/waste/rohs_eee/adaptation_en.htm
                  .

                     (4)

                  https://rohs.exemptions.oeko.info/fileadmin/user_upload/RoHS_Pack_9/Exemption_4_c__IIII_/
                  4c_LE_RoHS_Exemption_Req_Final.pdf
                  .

                     (5)

                        Uuringu lõpparuanne on kättesaadav aadressil
                  https://op.europa.eu/en/publication-detail/-/publication/a3fdcc8c-4273-11e6-af30-01aa75ed71a1
                  .

                     (6)

                        Konsulteerimisperiood: 21. august 2015 kuni 16. oktoober 2015, https://rohs.exemptions.oeko.info.

                     (7)

                  https://rohs.exemptions.oeko.info/fileadmin/user_upload/reports/FWCW_RoHS_Lamps_SEA_
                  20190729_Final.pdf

                     (8)

                     https://op.europa.eu/en/publication-detail/-/publication/f44f2383-dd0a-11ea-adf7-01aa75ed71a1/language-en/format-PDF/source-146144383

                  , alates lk 92.

                     (9)

                     https://ec.europa.eu/environment/waste/rohs_eee/studies_rohs1_en.htm
                     .

                     (10)

                        Nõutavate haldustoimingute loetelu on kättesaadav
                  komisjoni veebisaidil
                  . Iga delegeeritud õigusakti eelnõu menetlemise hetkeseisuga on võimalik tutvuda institutsioonidevahelises delegeeritud õigusaktide registris aadressil
                  https://webgate.ec.europa.eu/regdel/#/home
                  .

                     (11)

                        ELT L 174, 1.7.2011, lk 88.

                     (12)

                        Komisjoni 24. septembri 2010. aasta otsus 2010/571/EL, millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2002/95/EÜ lisa plii, elavhõbeda, kaadmiumi, kuuevalentse kroomi, polübromobifenüülide või polübromodifenüüleetrite kasutusviiside erandite osas (ELT L 251, 25.9.2010, lk 28).

                     (13)

                        Euroopa Parlamendi ja nõukogu 18. detsembri 2006. aasta määrus (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ning millega asutatakse Euroopa Kemikaaliamet ning muudetakse direktiivi 1999/45/EÜ ja tunnistatakse kehtetuks nõukogu määrus (EMÜ) nr 793/93, komisjoni määrus (EÜ) nr 1488/94 ning samuti nõukogu direktiiv 76/769/EMÜ ja komisjoni direktiivid 91/155/EMÜ, 93/67/EMÜ, 93/105/EÜ ja 2000/21/EÜ (ELT L 396, 30.12.2006, lk 1).

    ---documentbreak---

               LISA

               Direktiivi 2011/65/EL III lisa kanded 4(c), 4(c)-I, 4(c)-II ja 4(c)-III asendatakse järgmisega:

                        Erand

                        Reguleerimisala ja kohaldamise kuupäev

                        „4(c)

                        Elavhõbedat muudes üldotstarbelistes kõrgrõhunaatriumlampides (valguselemendi kohta) kuni:

                        4(c)-I

                        P ≤ 155 W: 20 mg

                        Kehtivusaeg lõpeb [Väljaannete Talitus: viis aastat pärast delegeeritud direktiivi avaldamist Euroopa Liidu Teatajas]

                        4(c)-II

                        155 W < P ≤ 405 W: 25 mg

                        Kehtivusaeg lõpeb [Väljaannete Talitus: viis aastat pärast delegeeritud direktiivi avaldamist Euroopa Liidu Teatajas]

                        4(c)-III

                        P > 405 W: 25 mg

                        Kehtivusaeg lõpeb [Väljaannete Talitus: viis aastat pärast delegeeritud direktiivi avaldamist Euroopa Liidu Teatajas]“